title: High and Mighty

text: Yhtyeen jäsenten lisäksi myös kriitikot antoivat albumista kaksijakoista palautetta; esimerkiksi "Sounds"-musiikkilehti kehui albumin musiikillista tyylisuuntaa, kun taas allmusic.com-sivuston arvostelija Donald A. Guarisco antoi albumille arvosanaksi vain kaksi tähteä viidestä, kommentoiden ”albumin olevan liian epätasainen”. Hän kuitenkin korosti, että albumilla oli myös mahtavia rock-kappaleita, jotka ovat ”kuuntelemisen arvoisia yhtyeen musiikille omistautuneille”. Rateyourmusic.com-sivusto listasi albumin ilmestymisvuotensa parhaiden albumien listalla sijalle 763, toisin kuin yhtyeen edellistä albumia "Return to Fantasya", joka ylsi oman ilmestymisvuotensa parhaiden albumien listalla sijalle 524.


title: High and Mighty

text: "High and Mightyn" listamenestys oli heikkoa, ja sitä pidettiin jopa floppina. Isossa-Britanniassa albumi oli parhaimmillaan sijalla 55 ja Yhdysvalloissa sijalla 161. Myös esimerkiksi Suomessa albumi ylsi vain listan sijalle 27, kun yhtyeen edellinen albumi "Return to Fantasy" ylsi listalla sijalle 8.Yhtyeen jäsenten ongelmista huolimatta Uriah Heep keikkaili kesä–heinäkuussa 1976 runsaasti Euroopassa. Ensimmäinen keikka oli 4. kesäkuuta Saksan Rüsselsheimissa, ja viimeinen 25. heinäkuuta Espanjan Bilbaossa, joka myös jäi solisti Byronin ja basisti Wettonin viimeiseksi keikaksi yhtyeessä. Kyseisen keikan jälkeen yhtye teki seuraavan keikkansa 8. joulukuuta samana vuonna, soittaen tuolloin hard rock -yhtye Kissin kanssa. Byronin korvannut solisti John Lawton ja Wettonin korvannut basisti Trevor Bolder tekivät tuolloin ensiesiintymisensä yhtyeen kanssa.


title: High and Mighty

text: Lisäksi yhtye oli keikkaillut runsaasti ympäri maailmaa maalis–toukokuussa 1976, vain hieman ennen albumin julkaisua. Yhtye oli suunnitellut tuolloin tekevänsä kolmekymmentäneljä keikkaa. Niistä viisi peruttiin, ja viiden paikkaa vaihdettiin.


title: High and Mighty

text: "High and Mighty" -albumista on otettu kaikkiaan 14 painosta LP:lle ja CD:lle, joista kahdeksan vinyylilevylle sekä kuusi CD:lle. Albumin ensimmäinen CD-painos otettiin vuonna 1990. Ensimmäinen lisäkappaleita sisältänyt versio albumista julkaistiin 1997. Toistaiseksi tuorein CD-painos albumista otettiin vuonna 2006.


title: High and Mighty

text: Kappaleista ”One Way or Another” ja ”Make a Little Love” julkaistiin singlet, tosin jälkimmäinen vain Ruotsissa. Lisäksi yksin Länsi-Saksassa julkaistiin ”Woman of the World”.


title: High and Mighty

text:
Lähde:
A-puoli
B-puoli


title: Joensuun kartano

text: Joensuun kartano (myös nimellä Åminnen kartano) on kartano Halikossa nykyisessä Salon kaupungissa.


title: Joensuun kartano

text: Kartanon päärakennuksen ovat suunnitelleet Charles Bassi ja Carl Christoffer Gjörwell. Julkisivussa olevat medaljongit ovat ruotsalaisen kuvanveistäjän Johan Tobias Sergelin käsialaa. Päärakennusta ympäröivät rakennukset edustavat kustavilaista tyyliä ja ovat peräisin ajalta, jolloin kartanonherrana oli Gustaf Mauritz Armfelt. Kartanoon on kuulunut kiinteästi Hornien rakennuttama Halikon keskiaikainen kirkko, johon kartanolla on ollut patronaattioikeus. Kartanolta kulkee Halikon kirkolle Salon pisin, kahden kilometrin mittainen koivukuja. Tilalla viljellään nykyään mallasohraa, leipävehnää, siemenviljaa ja öljykasveja.


title: Joensuun kartano

text: Kartanon mailta on löydettiin vuonna 1887 niin sanottu Halikon aarre, joka on valmistettu vuosien 1050-1150-välillä.


title: Joensuun kartano

text: Joensuun kartano oli keskiajalla rälssisäteri. Ensimmäinen nimeltä tunnettu kartanoon liittyvä henkilö on Petrus de Åminne 1300-luvun puolivälistä. Vuosisadan lopulla sinne ilmestyvät Horn-suvun johtomiehet. Vuonna 1407 sai Henrik Olofsson Horn kartanoon rälssikirjan. Horn-suvun omistuksessa kartano oli lähes viisisataa vuotta. 1500-luvulla tilalla tiedetään olleen kivinen päärakennus. Kartanon asuinkäyttö päättyi vuoteen 1599, jolloin Kaarle-herttuan joukot tekivät sinne ryöstöretken. Tulipalo tuhosi kartanon päärakennuksen 1690, ja sinne siirrettiin rakennuksia toisaalta. Viimeisen Hornin, Catharina Ebba Hornin, kuoltua kartanon osti 1782 skotlantilaissyntyinen Ruotsissa vaikuttanut kauppias George Seton. Tämän kuoltua se siirtyi 1780-luvulla Armfeltin suvulle, ensin Gustaf Mauritz Armfeltin isän Magnus Wilhelm Armfeltin nimiin. 1830-luvulla kartanon omisti lyhyen aikaa Gustaf Mauritzin pojan Gustaf Magnusin anoppi Sarah Cuthbert-Brooke, myöhemmin vapaaherratar Klinckowström, joka teki siitä sääntöperintötilan. Åminnen viimeinen kreivi oli Carl Alexander Armfelt, jonka kuoltua lapsettomana kartano siirtyi sääntöperintötilana sisarenpojan kautta von Knorringin suvussa periytyväksi. Kartanon osti von Knorringeilta vuonna 2001 Björn Wahlroos 59 miljoonalla markalla.


title: Joensuun kartano

text:
Kartano on edelleen yksityisasunto, ja sen nykyinen omistaja Björn Wahlroos on entistänyt sen 1800-luvun alun, Gustaf Mauritz Armfeltin ajan, asuun. Museovirasto on määritellyt Joensuun kartanon yhdeksi Suomen valtakunnallisesti merkittävistä rakennetuista kulttuuriympäristöistä.
Ennen toista maailmansotaan Joensuun kartanon suurmaatilaan kuului 5000 hehtaaria maata, josta peltoa yli tuhat hehtaaria. Vuonna 2010 kartanoon kuului 370 hehtaaria peltoa ja tilan kokonaispinta-ala oli 2200 hehtaaria.


title: Ritari Ardent

text: Ritari Ardent () on ranskalainen keskiaikaan sijoittuva sarjakuva, jonka päähenkilönä seikkailee nuori Ardent. Sarjakuvaa alkoi piirtää vuonna 1966 François Craenhals. Sitä on tehty parikymmentä albumia, jotka on julkaissut Casterman. Otava on julkaissut näistä neljä suomeksi 1970-luvulla. Suomentajana oli Timo Reenpää


title: Balance (Van Halenin albumi)

text: Balance on yhdysvaltalaisen hard rock -yhtye Van Halenin kymmenes studioalbumi. Albumin luultavasti tunnetuin ja menestynein kappale on "Can't Stop Lovin' You". Toinen tunnettu kappale on "Not Enough". Albumi menestyi hyvin siihen nähden että, grunge oli silloin johtava rockin ala. Tähän syynä voi olla myös albumilta singleinä julkaistut viisi kappaletta, jotka ovat "Seventh Seal", "Not Enough", "Don't Tell Me (What Love Can Do)", "Can't Stop Lovin' You" ja "Amsterdam". Albumi oli viikon ajan ykkösenä "Billboard 200" listalla. Albumi on myynyt 3-kertaista platinaa eli yli kolme miljoonaa kappaletta Yhdysvalloissa.Billboard (Pohjois-Amerikka)


title: Balance (Van Halenin albumi)

text: Billboard (Pohjois-Amerikka)


title: Till Death Unites Us

text: Till Death Unites Us on Norther -yhtyeen neljäs täyspitkä studioalbumi. Levy ilmestyi tammikuussa 2006 ja se nousi parhaimmillaan Suomen albumilistan sijalle 6.


title: Antti Pekkarinen

text: Antti ”Pizza” Pekkarinen on suomalainen juontaja ja toimittaja. Hän toimi juontajana, toimituspäällikkönä ja myöhemmin vastaavana tuottajana "Jyrki"-ohjelmassa ja oli mukana myös "Julkvisti"-ohjelmassa. Hän myös perusti Illusioni-tuotantoyhtiön yhdessä Joonas Hytösen kanssa. Illusioni tuotti ohjelmia kuten "Joonas Hytönen Show" ja "Pelastakaa sotamies Hytönen". Nykyään Pekkarinen on Espanjassa julkaistavan "Kaupunkilehti Fuengirola" -sanomalehden päätoimittaja.


title: Antti Pekkarinen

text: 1990-luvulla Pekkarinen toimi myös laulajana tamperelaisessa yhtyeessä nimeltä Kissojen Taivas.


title: Var (departementti)

text: Var on Ranskan departementti numero 83, joka on saanut nimensä Var-joesta. Var sijaitsee Välimeren rannikolla, Provence-Alpes-Côte d'Azurin alueella Kaakkois-Ranskassa. Departementissa on 1 012 735 asukasta (2011), ja sen väestötiheys on 169,6 asukasta neliökilometrillä. Pinta-ala on 5 973 neliökilometriä. Departementti on jaettu 153 kuntaan, ja sen pääkaupunki ("préfecture") on Toulon.


title: Var (departementti)

text: Var oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostui osasta aiempaa Provencen provinssia. Vuonna 1860 Varin itäisin osa yhdistettiin Ranskaan tuolloin liitetyn Nizzan kreivikunnan kanssa uudeksi Alpes-Maritimes'n departementiksi , minkä vuoksi Varjoki ei enää virtaa Varin departementin alueella.


title: Var (departementti)

text: Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: Bargème, Gassin, Seillans ja Tourtour.


title: Kaksipuolinen iskentä

text: Kaksipuolinen iskentä oli kivikaudella työtapa, jolla kivityökalu tehtiin käsittelemällä sitä kaksipuolisesti. Tämä työkalujen valmistustapa liittyi Acheulin kulttuuriin ja sen seuraajiin.


title: Nyrkki-iskuri

text: Nyrkki-iskuri on vain hieman työstetty kivi, joka oli kehittyneemmän varsinaisen käsikirveen edeltäjä. Nyrkki-iskurit olivat yleensä yksipuolisesti iskettyjä.


title: Käsikirves

text: Käsikirves oli kivikautinen alkeellinen työkalu, jota pidettiin kädessä ja jota voitiin käyttää työkaluna tai aseena. Ensimmäiset käsikirveet teki varhainen pystyihminen "Homo erectus" noin 1,5 miljoonaa vuotta sitten liittyen Abbevillen kulttuuriin. Käsikirveitä on löytynyt kaikilta mantereilta ja eniten Afrikasta. Materiaalina on käytetty useimmiten kvartsiittimineraaleja. Käsikirvestä käytettiin niin metsästämiseen kuin taisteluihin muita vastaan.


title: Käsikirves

text: Käsikirves oli tuntematon Balkanilta mustanmeren pohjoisrannikolta Kiinaan ja Indonesiaan ulottuvalta vyöhykkeeltä. Rajan toisella puolella ihmiset käyttivät erilaisia käsi-iskureita ja -talttoja. Käsikirveskulttuurin ja iskurikulttuurin raja on selvä ja sitä kutsutaan Moviuksen rajaksi löytäjänsä Hallam Moviuksen mukaan. Hän ehdotti rajaa vuonna 1948.


title: Bouches-du-Rhône

text:
Bouches-du-Rhône on Ranskan departementti numero 13, joka sijaitsee Kaakkois-Ranskassa, Provence-Alpes-Côte d'Azurin alueella, Välimeren rannikolla, nimensä mukaisesti Rhônejoen suussa. Vuonna 2005 departementissa oli 1 906 000 asukasta,
ja sen väestötiheys oli 372 as/km². Pinta-ala on 5 087 km². Departementti on jaettu 119 kuntaan, ja sen pääkaupunki ("préfecture") on Marseille.


title: Bouches-du-Rhône

text: Bouches-du-Rhône oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta aiempaa Provencen provinssia sekä Orangen, Martigues’n ja Lambescin pikkuruhtinaskunnista.


title: Alpes-de-Haute-Provence

text: Alpes-de-Haute-Provence (entinen Basses-Alpes) on Ranskan departementti numero 4, joka sijaitsee Provence-Alpes-Côte d'Azurin alueella Kaakkois-Ranskassa. Vuonna 2005 departementissa eli 153 000 asukasta ja sen väestötiheys on 20 as/km². Pinta-ala on 6925 km². Departementti on jaettu 200 kuntaan, ja sen pääkaupunki ("préfecture") on Digne-les-Bains.


title: Vaucluse

text: Vaucluse on Ranskan departementti numero 84, joka sijaitsee Provence-Alpes-Côte d'Azurin alueella Kaakkois-Ranskassa. Departementissa on 534 291 asukasta (2006), ja sen väestötiheys on 149,8 asukasta neliökilometrillä. Pinta-ala on 3 567 neliökilometriä. Departementti on jaettu 151 kuntaan, ja sen pääkaupunki ("préfecture") on Avignon.


title: Vaucluse

text: Departementista on seitsemän kylää päässyt Ranskan kauneimpien kylien järjestön Les Plus Beaux Villages de France jäseniksi: Ansouis, Gordes, Lourmarin, Ménerbes, Roussillon, Séguret ja Venasque.


title: Enokunta

text: Enokunta on osa Oriveden kaupunkia ja Ylä-Pirkanmaan matkailualuetta. Kylä on harvaan asuttu, ja se sijaitsee taajama-alueen ulkopuolella. Kylän asuinrakennukset sijaitsevat kaukana toisistaan eikä seudulla ole yhtenäistä maaseuduille tyypillistä kylänäkymää. Kylän läpi mutkittelee Enokunnantie, josta osa on asvaltoitu, mutta suurin osa kilometreistä taittuu soratietä pitkin. Maisemat ovat pääosin sekametsää ja järvinäkymiä. Maasto kumpuilee.


title: Enokunta

text: Oriveden kaupunki järjestää lapsille ja nuorille leiritoimintaa Haukkaniemen leirikeskuksessa, joka sijaitsee Enokunnassa. Päärakennuksen majoitustilojen lisäksi leirikeskuksen yhteydessä on kaksi rantasaunaa ja grillikatos. Leirikeskuksen alue on 10 hehtaaria.


title: Enokunta

text: Untavan kyläkoulu toimi aiemmin kylän keskuksena. Kun koulu lakkautettiin, rakennus oli jonkin aikaa leirikoulujen pitopaikka. Nykyisin koulu on yksityisomistuksessa. Kylän lapset kuljetettiin koulutaksilla 2000-luvun alkuun saakka Onnistaipaleen kyläkouluun, jossa opinnot kestivät aina kuudennen luokan loppuun. Oriveden keskustan kouluun siirryttiin 7. luokan alkaessa.


title: Enokunta

text: Kylässä on runsaasti kesämökkiasutusta. Enokuntaan ei ole joukkoliikenneyhteyksiä.


title: Ydintekniikka (kivikausi)

text: Ydintekniikka (kivikausi) oli varhainen työkalujen valmistustapa, jossa kivityökaluja tehtiin työstämällä ydinkiveä. Tällä tekniikalla saatettiin tehdä työkaluja ehkä joskus 2,5-2 miljoonaa vuotta sitten, tekijänä käteväihminen "Homo habilis". Varhaisimmissa työkaluissa oli yksipuolinen iskentä.


title: Ydintekniikka (kivikausi)

text: Tämä tekniikka on alkeellisempi kuin nykyihmisen suosima ns. säletekniikka, jossa kivityökaluja tehtiin ytimestä isketyistä säleistä.


title: Yksipuolinen iskentä

text: Yksipuolinen iskentä oli varhaisin kivikautinen työkalujen valmistustapa, joka sai alkunsa ns. vierinkivikulttuureista, kun opittiin työstämään kiveä. Yksipuolinen iskentä tehtiin varhaisimmassa vaiheessa kiviytimiin, kyse oli silloin ydintekniikasta.


title: As the Palaces Burn

text: As the Palaces Burn on yhdysvaltalaisen metalliyhtye Lamb of Godin toinen studioalbumi. Vuonna 2003 Prosthetic Recordsin alla julkaistua albumia voidaan pitää yhtyeen läpimurtona. Yhtyeen debyyttialbumiin "New American Gospeliin" verrattuna yhtyeen äänimaailman ja soittotekniikan kehitys vaikuttivat osalta menestykseen. Albumia on jopa verrattu teknisemmäksi kuin sen seuraaja-albumeita "Ashes of the Wakea" sekä kaupallista läpimurtoalbumia "Sacramentia".


title: As the Palaces Burn

text: Albumin ensimmäisestä kappaleesta, "Ruin"ista, on tehty yhtyeen ensimmäinen musiikkivideo. "Ruin"in lisäksi albumilta julkaistiin singleinä kappaleet "11th Hour" sekä "As the Palaces Burn". Albumin tuottajana toimi mm. metalliyhtye Strapping Young Ladin keulakuvana tunnettu Devin Townsend.


title: Hautes-Alpes

text: Hautes-Alpes on Ranskan departementti numero 5, joka sijaitsee Alpeilla, Provence-Alpes-Côte d'Azurin alueella, Kaakkois-Ranskassa. Vuonna 2005 departementin asukasluku oli 132 000 ja väestötiheys 23 as/km². Pinta-ala on 5 549 km². Vuoristoinen departementti on jaettu 177 kuntaan, ja sen pääkaupunki ("préfecture") on Gap. Muut huomattavat kaupungit ovat Briançon ja Embrun. Euroopan korkein kunta, Saint-Véran (2 042 m merenpinnasta), sijaitsee Hautes-Alpesin alueella.


title: Hautes-Alpes

text: Hautes-Alpes oli yksi 83 departementista, jotka luotiin Ranskan vallankumouksen yhteydessä 4. maaliskuuta 1790. Se muodostui osasta aiempia Dauphinén ja Provencen provinsseja.


title: Aldanin lentoasema

text: Aldanin lentoasema on pieni lentoasema Aldanissa Sahan tasavallan eteläosassa Venäjällä. Se sijaitsee kilometrin päässä Aldanin itäpuolella. Huolimatta pienestä koostaan, lentoasemalla on suuri merkitys rahtiliikenteelle.


title: Tethys (mytologia)

text: Tethys () oli kreikkalaisessa mytologiassa Uranoksen ja Gaian tytär. Hän oli titaani ja meren jumalatar, joka oli sekä sisko että vaimo Okeanokselle. Tethys oli maailman pääjokien ja noin kolmentuhannen tyttären, joita kutsuttiin okeanideiksi, äiti. Hän oli Thalassan, merivesien ruumiillistuman vastine makean veden suhteen.


title: Tethys (mytologia)

text: Titaanien ja Olympoksen jumalien välisen taistelun aikana Tethys kasvatti Rheaa kummilapsenaan.


title: Tethys (mytologia)

text: Hera ei ollut tyytyväinen siitä, että Kallisto ja Arkas oli asetettu taivaalle Isona karhuna ja Pienenä karhuna, joten hän pyysi hoitajaansa Tethystä auttamaan. Tethys saikin tähtikuviot kiertämään ikuisesti taivaalla siten, etteivät ne koskaan hävinneet horisontin alle.


title: Tethys (mytologia)

text: Tethys, yksi Saturnuksen kuista, on nimetty hänen mukaansa kuten myös esihistoriallinen Tethysmeri.


title: Varustamo (televisiosarja)

text: Varustamo (ruots. "Rederiet") on ruotsalainen draamasarja, jota tehtiin vuosina 1992–2002 yhteensä 318 jaksoa. Sarja oli yksi kauimmin esitetyistä ruotsalaisista draamasarjoista. Sarjassa seurattiin Dahlénin perheen ja varustamon vaiheita, ja tapahtumapaikat sijoittuivat muun muassa "M/S Freja" -nimiselle alukselle.


title: Varustamo (televisiosarja)

text: Ruotsissa sarjaa esitettiin alun perin SVT1-kanavalla tiistai-iltaisin 45 minuutin jaksoissa. Suomessa sarjaa esitti Yle TV2, ja se oli Suomessakin hyvin suosittu; sarjassa esiintyi myös useita suomalaisia näyttelijöitä, kuten Kaija Kärkinen, Åke Lindman, Svante Martin ja Mats Långbacka. Norjassa sarjaa esitti NRK. Ensimmäisen kauden esitysoikeudet oli myyty myös Egyptiin.


title: Varustamo (televisiosarja)

text: Sarjan päämiljöö oli Ruotsin ja Suomen välillä liikennöivä fiktiivinen matkustaja-alus "M/S Freja", joksi oli lavastettu alkujaan Suomessa rakennettu "M/S Birka Princess" (myöhemmin "M/S Sea Diamond").


title: Varustamo (televisiosarja)

text: Sarjassa kuvauksissa käytetty alus ajoi karille 5. huhtikuuta 2007 Egeanmerellä ja upposi 6. huhtikuuta 2007 noin 15 tuntia kiviin osumisen jälkeen.


title: Sheldon Lee Glashow

text: Sheldon Lee Glashow (s. 5. joulukuuta 1932 New York) on yhdysvaltalainen fyysikko.


title: Sheldon Lee Glashow

text: Glashow toimii Bostonin yliopiston professorina. Kandidaatin tutkintonsa hän suoritti Cornellin yliopistossa. Harvardin yliopistossa Glashow suoritti tohtorin tutkinnon vuonna 1958.


title: Sheldon Lee Glashow

text: Glashow sai Steven Weinbergin ja Abdus Salamin kanssa Nobelin fysiikanpalkinnon vuonna 1979 sähköheikon vuorovaikutuksen tutkimuksistaan.


title: Muistatko Monrepos’n

text: ”Muistatko Monrepos’n” [monrepoon] on laulaja Annikki Tähden tunnetuksi tekemä musiikkikappale. Sen on säveltänyt Erik Lindström, ja sanoittanut Aili Runne. Annikki Tähti oli ensimmäinen kappaleen levyttänyt laulaja, ja hän levytti sen vuonna 1955. Tähti sai siitä Suomen ensimmäisen kultalevyn, ja vielä vuonna 2018 levytys oli Suomen kaikkien aikojen neljänneksi eniten myyty kotimainen single noin 38 000 kappaleen myyntimäärällään. Myöhemmin sen ovat levyttäneet muun muassa Olavi Virta ja Tapani Kansa sekä harmonikalla Aaro Kurkela.


title: Muistatko Monrepos’n

text: Kappaleen sanoituksessa muistellaan nostalgisesti Monrepos-puistoaluetta Suomen Neuvostoliitolle menettämässä Viipurissa.


title: Muistatko Monrepos’n

text: Kappale kuuluu helsinkiläisen Viipurin Lauluveikot -mieskuoron ohjelmistoon neliäänisenä Sakari Hildénin sovituksena muun muassa joissakin kevätkonserteissa ja tilausohjelmistossa.


title: Peter Youngren

text:
Peter Youngren (syntynyt nimellä Peter Ljunggren) on vuonna 1955 Ruotsissa syntynyt evankelista. Nuoruusvuosinaan hän muutti Kanadaan, josta käsin hän on vuodesta 1976 asti tehnyt suuria evankelioimismatkoja ympäri maailmaa.
Youngrenin lähetystyö painottuu muslimialueille, joissa hänen työllään on ollut suurta merkitystä. Youngren painottaa kristittyjen ja muslimien välistä ystävyyttä ja sitä, kuinka Jeesus tuli pelastamaan kaikki ihmiset.


title: Söderlångvikin kartano

text: Söderlångvikin kartano on kartano Kemiönsaaren kunnassa Varsinais-Suomen maakunnassa. Kartano on suurimmaksi osaksi saanut nykyisen ulkonäkönsä aikana, jolloin suomalainen liikemies ja mesenaatti Amos Anderson oli kartanon omistaja. Andersonin haltuun kartano päätyi vuonna 1927. Nykyisin se toimii Söderlångvikin museona, jossa on osa Andersonin yksityisestä taidekokoelmasta ja hänen huonekaluistaan.


title: Söderlångvikin kartano

text: Andersonin ostettua kartanon sen päärakennus oli vielä yksikerroksinen hirsirakennus, joka oli päällystetty punaiseksi maalatulla laudoituksella. Arkkitehti W. G. Palmqvistin piirustusten pohjalta rakennus rakennettiin täysin uusiksi vuosina 1934–1935. Sen kerroslukumäärää lisättiin kahteen, se sai pintaansa valkoisen rappauksen ja huoneiden määrä nousi kuudesta yhteentoista. Lisäksi rakennus sai vuosina 1937–1938 molemmille puolilleen yksikerroksiset tiilestä rakennetut siipirakennukset. Rakennuksen kokonaispinta-ala on 560 m² ja sen pituus .


title: Söderlångvikin kartano

text: Söderlångvikin kartanon päärakennuksessa toimii Amos Andersonin henkilöhistoriallinen museo sekä taidemuseona, jossa on esillä hänen aikanaan keräämää taidetta sekä muuta esineistöä. Lisäksi museossa on esillä kesäisin vuosittain vaihtuva taidenäyttely.


title: Ү

text: Ү on kyrillinen kirjain. Se sisältyy baškiirin, burjaatin, dungaanin, kazakin, kirgiisin ja mongolin aakkosiin. Se kuului myös vuonna 1939 käyttöön otettuun tataarin kyrillisiin aakkosiin, kunnes kirjaimisto vaihdettiin takaisin latinalaiseen vuonna 2001.


title: Ү

text: Ү ääntyy baškiirissa, burjaatissa, dungaanissa, kazakissa ja kirgiisissä pyöreänä suppeana etuvokaalina // ja mongolissa pyöreänä suppeana keskivokaalina //. Tataarissa ү edustaa kahta eri äännettä, joko pyöreää suppeaa etuvokaalia // tai soinnillista labiovelaarista approksimanttia //. Tataarin latinalaisessa aakkostossa kummallakin äänteellä on oma merkki. Näistä ensimmäistä merkitään kirjaimella ü ja jälkimmäistä kirjaimella w.


title: Ұ

text: Ұ on kyrillinen kirjain. Se sisältyy kazakin aakkosiin.


title: Ұ

text: Ұ ääntyy kazakissa pyöreänä suppeana takavokaalina //.


title: Gösta Prüzelius

text: Karl Gösta Prüzelius (11. elokuuta 1922 Tukholma – 15. toukokuuta 2000 Tukholma) oli ruotsalainen näyttelijä.


title: Gösta Prüzelius

text: Prüzelius opiskeli Göteborgin kaupunginteatterin oppikoulussa vuosina 1941–1943. Opiskelujen jälkeen hän oli kiinnitettynä useisiin ruotsalaisiin teattereihin. Kungliga Dramatiska Teaternissa eli Dramatenissa hän oli kiinnitettynä yli 30 vuoden ajan. Hänen ensimmäinen elokuvaroolinsa oli elokuvassa "Flickorna i Småland", joka valmistui vuonna 1945 ja jonka ohjasi Schamyl Bauman. Prüzelius antoi myös äänensä Bagheeralle Disneyn "Viidakkokirjan" ruotsinkielisessä versiossa. Televisioyleisö tunsi hänet parhaiten "Varustamo"-sarjan Reidar Dahlénina. Hän näytteli sarjassa vuosina 1992–2000.


title: Ӹ

text: Ӹ on kyrillinen kirjain. Se on muodostettu kirjaimesta ы lisäämällä siihen treema. Kirjain sisältyy ainoastaan vuorimarin aakkosiin. Se translitteroidaan ÿ.


title: Ӹ

text: Ӹ ääntyy vuorimarissa laveana suppeana takavokaalina //.


title: Ӯ

text: Ӯ on kyrillinen kirjain. Se on muodostettu kirjaimesta у lisäämällä siihen pituusmerkki. Kirjain sisältyy nykyään ainoastaan tadžikin aakkosiin. Aikaisemmin se kuului myös kazakin aakkosiin, mutta se korvattiin vuonna 1957 kirjaimella ұ


title: Ӯ

text: Ӯ ääntyy tadžikissa pyöreänä puolisuppeana etuvokaalina //.


title: Ӳ

text: Ӳ on kyrillinen kirjain. Se on muodostettu kirjaimesta у lisäämällä siihen kaksoisakuutti. Kirjain sisältyy ainoastaan tšuvassin aakkosiin.


title: Ӳ

text: Ӳ ääntyy tšuvassissa pyöreänä suppeana etuvokaalina //.


title: Iltapäivä

text: Iltapäivä on Sveriges Radion suomenkielinen talkshow-ohjelma, jonka lähetykset alkoivat valtakunnallisella kanavalla P2 ja Tukholman paikalliskanavalla P6 lokakuussa 2015. Ohjelmaa tekee Sveriges Radion suomenkielinen kanava Sisuradio. Ohjelman alkaessa sitä juonsivat Jorma Ikäheimo ja Helena Huhta. Maaliskuusta 2016 tammikuuhun 2017 ohjelmaa juonsi Ikäheimon kanssa Marika Pietilä ja vuoden 2017 alusta Ikäheimon juontajaparina toimii ohjelman entinen tuottaja Hanna Paimela Lindberg.


title: Iltapäivä

text: Iltapäivää tuottavat Taneli Männikkö ja Virpi Inkeri.


title: Kaartin kasarmi

text: Kaartin kasarmi on Helsingin Kaartinkaupungin kaupunginosassa sijaitseva rakennuskokonaisuus, joka muodostuu entisistä Suomen kaartin sotilaskasarmeista. Kasarmitorin eteläisellä laidalla sijaitsee Carl Ludvig Engelin suunnittelema ja alkuaan 1822 valmistunut päärakennus, joka on nykyään Suomen puolustusministeriön toimitiloina. Muissa rakennuksissa on ministeriön ja pääesikunnan tiloja.


title: Kaartin kasarmi

text: Kasarmitori, Kasarmikatu ja koko Kaartinkaupunki ovat saaneet nimensä Kaartin kasarmin mukaan.


title: Kaartin kasarmi

text: Johan Albrecht Ehrenström oli alkujaan suunnitellut silloisen Esikaupunkitorin varrelle paikan Helsingin teatterille, jonka yhteyteen tulisi hotelli ja ravintola vaunutalleineen. Helsingin opetuspataljoonan kasarmit Ehrenström oli suunnitellut sijoitettaviksi Hietalahteen, mutta Suomen ministerivaltiosihteeri Robert Henrik Rehbinderin mielestä tämä sijainti oli liian syrjäinen. Kun Rehbinder vuoden 1818 lopulla kävi tarkastusmatkalla Helsingissä, Ehrenström tarjosi hänelle runsaan päivällisen ennen kierrosta kaupungilla. Kertoman mukaan ylensyönyt Rehbinder ei Esikaupunkitorin jälkeen jaksanut enää jatkaa kulkua kallioisessa maastossa Hietalahteen saakka ja määräsi tämän vuoksi kasarmin rakennettavaksi teatterin paikalle. Ehrenström sai etsiä teatterilleen uuden sijoituspaikan Esplanadin puistosta. C. L. Engelin piirustukset kasarmista hyväksyttiin 1819, päärakennus valmistui 1822 ja Fabianinkadun puoleinen miehistösiipi 1825. Pääsiivessä sijaitsi alkujaan Suomen Kaartin esikunta, upseerikerho sekä upseerien asuntoja.


title: Kaartin kasarmi

text: Opetuspataljoona pääsi muuttamaan rakennukseen vuodenvaihteessa 1824–1825. Pataljoona korotettiin vuonna 1829 Henkikaartin joukko-osastoksi, jolloin siitä tuli Suomen kaarti. Engelin suunnitelmaan sisältynyt toinen miehistösiipi Kasarmikadun puolella rakennettiin vasta 1840-luvulla Ernst Lohrmannin piirtämänä. Myöhemmin korttelia täydennettiin kahdella punatiilisellä lisärakennuksella, 1889 valmistuneella talousrakennuksella sekä 1891 valmistuneella perheellisten aliupseerien asuntolalla. Kasarmikorttelin sisäpihalle pystytettiin lokakuussa 1881 arkkitehti F. A. Sjöströmin suunnittelema muistomerkki Gornyi Dubnjakin taistelussa Turkin sodassa kuolleille Suomen kaartin sotilaille. Lokakuun 24. päivänä 1877 käydyssä taistelussa kaatui 24 ja haavoittui 94 suomalaista sotilasta. Kaatuneiden nimet on hakattu muistomerkkiin.


title: Kaartin kasarmi

text: Suomen kaarti lakkautettiin vuonna 1905 ja sen jälkeen kasarmi oli venäläisen sotaväen käytössä Suomen itsenäistymiseen asti. Vuodesta 1918 siellä toimi Suomen valkoinen kaarti. Helsingin suurpommitusten aikana helmikuussa 1944 rakennus tuhoutui lähes täysin, ainoastaan sen seinät jäivät jäljelle. Rakennuksen kohtalo oli sotien jälkeen kiistan kohde, mutta lopulta vuonna 1954 päätettiin aloittaa jälleenrakennustyöt, ja rakentaa Engelin suunnittelema rakennus entiselleen. Rakennustyöt valmistuivat vuonna 1956, jolloin puolustusministeriö muutti tiloihin. Jälleenrakennustöitä johti arkkitehti Aulis Blomstedt. Nykyinen rakennus on itse asiassa 1950-luvun virastotalo Engelin suunnittelemien ulkoseinien sisällä. Alkuperäinen Fabianinkadun puoleinen siipi purettiin sotien jälkeen. Korttelia täydennysrakennettiin 1950-luvun lopussa järjestetyn suunnittelukilpailun pohjalta Viljo Revellin ja Heikki Castrénin suunnittelemilla moderneilla toimistorakennuksilla. Pääesikunnan rakennukset Fabianinkadun puolella valmistuivat 1961 ja 1965 ja viimeisenä korttelin keskellä oleva ruokala 1968.


title: Kaartin kasarmi

text: Kaartin kasarmi on nykyään valtakunnallisesti merkittävä rakennettu kulttuuriympäristö. Sen lähellä on myös 1877 valmistunut Kaartin maneesina tunnettu rakennus, joka ei kuitenkaan ollut alkujaan osa samaa kasarmialuetta vaan ratsu- ja jalkaväen erillinen harjoitushalli.


title: Stephen Wolfram

text: Stephen Wolfram (s. 29. elokuuta 1959 Lontoo) on brittiläinen tieteilijä ja tutkija.


title: Stephen Wolfram

text: Wolfram opiskeli Etonissa, Oxfordissa ja Caltechissa. Hän suoritti Caltechissa tohtorin tutkinnon fysiikassa vain 20-vuotiaana. Wolfram on toiminut muun muassa Institute for Advanced Studyn tutkijana. Hän on myös perustanut Wolfram Research -nimisen yrityksen.


title: Stephen Wolfram

text: Wolfram on tehnyt merkittävää tutkimusta monilla fysiikan aloilla. Lisäksi hän on tutkinut muun muassa soluautomaatteja. Wolfram on kirjoittanut laskennallisia järjestelmiä käsittelevän kirjan A New Kind of Science. Hän on myös tietokoneohjelma Mathematican luoja.


title: Kohtalonpyörä

text: Kohtalonpyörä (myös nimellä Onnenpyörä) on tarot-pakan ison arkanan kortti.


title: Kohtalonpyörä

text: Waite-Smith-pakassa kohtalonpyörään on sijoitettu kirjaimet TARO. Tämä idea on peräisin Eliphas Lévin kirjoituksista. Lévi tulkitsi sanan vastaavan, kirjainten ROTA muodostaman pyörän mystiseksi pyöräksi, jonka hän liitti tetragrammatoniin, alkemian symboleihin ja sanan ROTA nelikirjaimisiin angrammeihin TARO, TORA, ORAT ja ATOR.


title: Kohtalonpyörä

text: Paul Foster Case ilmaisee kirjainten muodostamat käsitteet näin: "Kortissa on neljä kirjainta, jotka vasemmalta oikealle muodostavat sanan ROTA, joka latinaksi merkitsee "pyörä". Kun aloitetaan T-kirjaimesta, saadaan sana TARO. Luettaessa oikealta vasemmalle sanasta tulee ORAT, joka latinaksi merkitsee "puhuu". Lukien samaan suuntaan mutta aloittaen T-kirjaimesta, sanasta tulee TORA, joka merkitsee juutalaisten Tooraa eli "lakia". Lukien A-kirjaimesta oikealta vasemmalle sanasta muodostuu ATOR eli Hathor, egyptiläinen jumalatar joka vastaa tarot-pakan keisarinnaa. Näistä sanoista voidaan muodostaa lause, joka kuuluu: "Rota Taro, orat Tora Ator", eli "Pyörä Taro, puhuu Hathorin lain."


title: English Racing Automobiles

text: English Racing Automobiles (ERA) oli Formula 1 -talli, joka kilpaili Formula 1 -sarjassa vuosina 1950-1952. ERA ajoi myös Grand Prixeissä ennen Formula 1 -sarjaa perustamisvuodesta 1933 lähtien sekä F1-sarjan ulkopuolisia kilpailuja. Seitsemässä kilpailussaan ERA ei saavuttanut yhtään voittoa, nopeinta kierrosta, paalupaikkaa tai pistettä.


title: Dunlop Tyres

text: Dunlop Tyres oli brittiläinen renkaita valmistava yritys, jonka John Boyd Dunlop perusti 1888 keksittyään ilmatäytteisen renkaan.


title: Dunlop Tyres

text: Vuosina 1985–86 yritys myytiin yhdysvaltalaisille sijoittajille ja japanilainen Sumitomo -yritys hankki oikeudet Dunlop merkkisiin katuautorenkaisiin.


title: Dunlop Tyres

text: Goodyear osti Dunlop Tyresin vuonna 1999, mutta ei lentokoneiden renkaita valmistavaa itsenäistä yritystä Dunlop Aircraft Tyresiä. Nykyisin se tunnetaan nimellä Dunlop Rubber Company. Lisäksi samana vuonna Sumitomo ja Goodyear solmivat sopimuksen, jonka mukaan Sumitomo valmistaisi japanilaisvalmisteiset renkaat Dunlopin nimellä, ja Goodyear ostaisi Sumitomon Euroopan ja Pohjois-Amerikan osastoista 75% (yhteistyö päättyi 2015).


title: Dunlop Tyres

text: Dunlop valmistaa renkaiden lisäksi myös muun muassa elektroniikkaa, sekä tennis- ja golfvälineitä. Dunlop-jalkineita valmistaa Dunlop Protective Footwear.


title: Dunlop Tyres

text: Dunlopilla oli moottoriurheilurenkaisiin keskittynyt tehdas Fort Dunlop Erdingtonissa Birminghamissa, jonka toiminta päättyi vuonna 2014.


title: Dunlop Tyres

text: Dunlop Tyres on toimittanut renkaita erilaisiin kilpasarjoihin, kuten BTCC, DTM, European Le Mans Series sekä Formula 1.


title: Taso Mathieson

text: Taso Mathieson oli Formula 1 -talli, joka osallistui ainoastaan Britannian Grand Prix:hin vuonna 1950, muttei saavuttanut yhtään pistettä. Autoa ajoi brittiläinen Leslie Johnson numerolla 8. Hän saavutti aika-ajoissa 12. sijan, mutta keskeytti kisassa jo 2. kierroksella kompressoriin kohdistuneen vian takia.


title: Espa

text: Espa voi tarkoittaa seuraavia asioita:


title: Ecurie Rosier

text: Ecurie Rosier oli ranskalainen Formula 1 -talli, joka kilpaili MM-sarjassa 34 kilpailun verran ja ajoi sen ulkopuolisissa kilpailuissa vuosina 1950–1956. Tallin paras sijoitus oli Robert Manzonin kolmas sija vuoden 1954 Ranskan GP:ssä. Sarjan ulkopuolisissa kilpailuissa tallin kuljettaja André Simon voitti Albin Grand Prix 1955.


title: Ecurie Belge

text: Ecurie Belge oli belgialainen Formula 1 -talli vuosina 1950-1953, ja se osallistui kolmella kuljettajallaan 21 kilpailuun.


title: Heimo Riihimäki

text: Heimo Ilmari Riihimäki (17. tammikuuta 1907 Helsinki – 17. marraskuuta 1962) oli suomalainen arkkitehti ja taidemaalari. Riihimäen tunnetuin suunnittelutyö arkkitehtina oli hänen yhdessä Viljo Revellin ja Niilo Kokon kanssa Helsingin ydinkeskustaan ideoima ja suunnittelema Lasipalatsi, joka oli tarkoitettu tilapäiseksi rakennukseksi mutta tuli edustamaan Helsingin 1930-luvun funkkista, kun sen purku-uhka aikoinaan väistyi julkisen keskustelun ja asiantuntijoiden näkemysten ansiosta.


title: Heimo Riihimäki

text: Riihimäen vanhemmat olivat junan pakkamestari Juho Riihimäki ja Aino Maria o.s. Kreula. Hänen puolisonsa oli lausuntataiteilija Kastehelmi Karjalainen.


title: Heimo Riihimäki

text: Riihimäki toimi Kotkan kaupunginarkkitehtina 1940–1947, Kupittaan Savi Oy:n taiteellisena johtajana 1948–1949, Turun kaupungin rakennustarkastajana vuodesta 1949. Hänen ensimmäinen näyttelynsä oli Turussa 1946. Hän osallistui moniin näyttelyihin 1940-luvulta alkaen. Muistonäyttely oli 1970 Wäinö Aaltosen museossa, syntymän satavuotisnäyttely Lasipalatsin näyttelytilassa 2007.


title: Heimo Riihimäki

text: Vastakohtana arkkitehtuurin funktionalismille taiteilijanuran tuotantoa leimasivat kolorismi ja ekspressiivisyys. 1950-luvun lopulla hän alkoi kokeilla litografiaa. Näiden töiden kuolemanaiheen taustalla oli sairastuminen leukemiaan. Vuoden 2007 näyttely Lasipalatsissa oli koottu juuri näistä viimeisten vuosien töistä. Näyttelyn kuratoi Riihimäen sisarenpoika taiteilija Kimmo Sarje.


title: DJ Yella

text: Antonie Carraby (s. 11. joulukuuta 1967, Compton, Kalifornia) on yhdysvaltalainen musiikkituottaja ja elokuvaohjaaja. Hän oli N.W.A:n ja World Class Wreckin' Crun jäsen. Carraby on julkaissut yhden sooloalbumin: "One Mo Nigga ta Go" vuonna 1996. Hän myös tuotti Eazy-E:n debyyttialbumin "Eazy-Duz-It" yhdessä Dr. Dren kanssa.


title: DJ Yella

text: Yella syntyi ja varttui Kalifornian Comptonissa. Hän aloitti musiikkiuransa DJ:nä Dr. Dren kanssa World Class Wreckin’ Cru -ryhmässä.


title: DJ Yella

text: Yella jätti World Class Wreckin’ Crun ja liittyi Eazy-E:n perustamaan Ruthless Recordsiin vuonna 1986. Yella toimi Dr. Dren ohella tuottajana N.W.A. -kollektiivissa.


title: DJ Yella

text: N.W.A:n hajoamisen jälkeen Eazy-E, DJ Yella ja MC Ren olivat ainoat, jotka jäivät Ruthless Recordsiin. Seuraavina vuosina hän tuotti albumeita Ruthless Recordsin jäsenille, kuten Eazy-E:lle, B.G. Knocc Outille ja Bone Thugs-N-Harmonylle.


title: DJ Yella

text: Yella myös ohjasi pornoelokuvia nimellä The Kidd.


title: DJ Yella

text: Eazy-E:n kuolema AIDSiin vuonna 1995 vei levy-yhtiön kaaokseen. Yella yritti pala palalta koota Eazyn viimeistä albumia kappaleista, joita hän oli tehnyt, mutta joita ei ollut julkaistu. Lopulta Eazyn viimeinen albumi "Str8 off tha Streetz of Muthaphukkin Compton" julkaistiin vuonna 1995.


title: DJ Yella

text: Vuonna 1996 Yella julkaisi sooloalbumin "One Mo Nigga ta Go", jolla vieraili monia Ruthlessin jäseniä.


title: DJ Yella

text: Julkaisun jälkeen hän siirtyi uudelleen pornoelokuvien tuottamisen pariin. Sillä aikaa hän teki MC Renin kanssa kappaleen "Bangin", vaikkei hän ollut kiinnostunut musiikin tekemisestä.


title: DJ Yella

text: Vuonna 2015 julkaistiin N.W.A.:sta kertova elokuva "Straight Outta Compton," jossa Neil Brown Jr. näyttelee Yellaa.


title: Lisa Loeb

text: Lisa Anne Loeb (s. 11. maaliskuuta 1968 Bethesda, Maryland) on yhdysvaltalainen laulaja-lauluntekijä ja tositelevisioesiintyjä.


title: Lisa Loeb

text: Loeb syntyi Bethesdassa, Marylandissa, ja varttui Dallasissa. Hän valmistui Brownin yliopistosta vuonna 1990. Brownissa opiskellessaan hän perusti Elizabeth Mitchellin kanssa yhtyeen Liz and Lisa, joka julkaisi kaksi albumia vuosina 1989 ja 1990. He julkaisivat vielä vuonna 2003 yhdessä albumin "Catch the Moon".


title: Lisa Loeb

text: Loebin ensimmäinen menestys sooloartistina tuli vuonna 1994, kun hänen kappaleensa ”Stay (I Missed You)” nousi heti listojen kärkeen. Seuraavana vuonna ilmestyi sooloalbumi "Tails" Geffen Recordsin kustantamana.


title: Lisa Loeb

text: Loebia kuullaan vuoden 2000 Ozzy Osbourne -tribuutilla "Bat Head Soup". Loeb seurusteli vuosia kitaristi Dweezil Zappan kanssa, ja pari teki myös musiikillista yhteistyötä.


title: Lisa Loeb

text: Loeb asuu vakituisesti Los Angelesissa. Hän on esiintynyt muun muassa tilannekomediasarjassa "Nanny". Hänen kokoelmalevynsä "The Very Best of Lisa Loeb" julkaistiin 2006.


title: Taisteluhelikopteri

text: Taisteluhelikopteri on sotilaskäyttöön tarkoitettu helikopteri, joka on suunniteltu ja varustettu hyökkäämään maakohteiden, kuten jalkaväen, panssarivaunujen ja rakennelmien, kimppuun. Taisteluhelikopterien pääasiallisena tehtävänä on tukea maajoukkoja ja tuhota viholliskeskittymät näiden puolustuslinjojen takana.


title: Taisteluhelikopteri

text: Ensimmäisenä maailmassa taisteluhelikoptereita käyttivät ranskalaiset, jotka Algerian itsenäisyyssodan aikana varustivat muutamia Bell 47 -helikoptereita konekivääreillä. Taisteluhelikoptereita kuitenkin käytettiin ensimmäistä kertaa laajamittaisesti Vietnamin sodassa, jossa yhdysvaltalaiset asensivat Bell UH-1 -koptereihinsa ohjuksia ja konetykkejä. Yksi ensimmäisistä varsinaisista taisteluhelikoptereista oli kuitenkin Lockheed Corporationin rakentama ja suunnittelema AH-56 Cheyenne, joskin projekti keskeytettiin budjettivajeen ja roottoriongelmien takia.


title: Taisteluhelikopteri

text: Vuonna 1967 Yhdysvaltain ilmavoimat otti käyttöönsä AH-1 Cobran, joka osoittautui hyvin tehokkaaksi ja menestyksekkääksi. Samoihin aikoihin neuvostoliittolaiset halusivat yhdistää taisteluhelikopterien ja kuljetushelikopterien ominaisuudet ja suunnittelivat Mil Mi-24:n, jolla oli merkittävä rooli Afganistanin sisällissodassa. 1970-luvulle mennessä taisteluhelikopterit olivat saavuttaneet vakituisen aseman sekä Yhdysvaltain että Neuvostoliiton ilmavoimissa. Vuonna 1972 Yhdysvaltain hallitus halusi korvata AH-1 Cobran ja järjesti viiden suurimman yhdysvaltalaisen ilmailualan yrityksen kanssa suunnittelukilpailun, jonka voitti silloisen Hughes Helicoptersin AH-64 Apache. Vuonna 1991 Yhdysvallat käytti Apache-koptereita Persianlahden sodassa, jossa ne ampuivat Yhdysvaltain ensimmäiset laukaukset.


title: Taisteluhelikopteri

text: Nykyisin taisteluhelikoptereiden määrä on lisääntynyt ja ne ovat levinneet useimpien valtioiden ilmavoimiin. Yhdysvaltain ja Venäjän ohella omia taisteluhelikoptereita ovat valmistaneet esimerkiksi Etelä-Afrikka ja Italia.


title: Taisteluhelikopteri

text: Suomessa taisteluhelikopterien ostamista Puolustusvoimien käyttöön on harkittu useaan otteeseen, mutta tähän asti suunniteltuja ostoja ei ole toteutettu taloudellisista syistä.


title: Ross Macdonald

text: Ross Macdonald, oikealta nimeltään Kenneth Millar, (13. joulukuuta 1915 – 11. heinäkuuta 1983) oli yhdysvaltalais-kanadalainen rikoskirjailija. Macdonaldia pidetään ”kovaksikeitetyn” rikoskirjallisuuden tärkeimpänä nimenä Dashiell Hammettin ja Raymond Chandlerin ohella.


title: Ross Macdonald

text: Macdonald syntyi Kaliforniassa, mutta kasvoi Ontariossa, Kanadassa, jossa hän tapasi tulevan vaimonsa, kirjailija Margaret Sturmin. Pari sai yhden lapsen, Lindan, joka kuoli marraskuussa 1970.


title: Ross Macdonald

text: Macdonald loi salapoliisihahmo Lew Archerin, jonka ensimmäinen seikkailu kuvattiin romaanissa "Liikkuva maali" ("The Moving Target", 1949). Ross Macdonald -pseudonyymin, jolla hänet nykyisin parhaiten tunnetaan, kirjailija otti käyttöön vuonna 1956.


title: Ross Macdonald

text: Macdonald muistetaan yhä parhaiten Lew Archer -hahmostaan. Kirjailija kuoli Alzheimerin tautiin Santa Barbarassa 1983.


title: Anastasia Mannerheim

text: Anastasia Nikolajevna Mannerheim () o.s. Arapova (Арапова); ) oli Carl Gustaf Emil Mannerheimin aviopuoliso ja vapaaherratar vuosina 1892–1919. Anastasija Nikolajevna oli venäläistä aatelissukua. Hänen vanhempansa olivat Moskovan ylipoliisimestari, sivusadjutantti kenraalimajuri Nikolai Ustinovitš Arapov ja tämän toinen vaimo Vera Aleksandrovna Kazakova.


title: Anastasia Mannerheim

text: Anastasija Arapova avioitui viisi vuotta vanhemman, Pietarissa Venäjän armeijan chevalierkaartissa palvelleen Mannerheimin kanssa 20-vuotiaana 2. toukokuuta 1892. Arapova oli ortodoksi ja Mannerheim luterilainen, joina he pysyivätkin. Anastasian molemmat vanhemmat olivat kuolleet, isä 1873 ja äiti 1890. Tutustuminen oli tapahtunut Mannerheimin palvelustoverin, Anastasijan serkun kautta. Avioliitto rikkaan kenraalin tyttären kanssa päätti rahavaikeuksista aiemmin kärsineen Mannerheimin taloudelliset ongelmat. Mannerheimien kotikieli oli ranska.


title: Anastasia Mannerheim

text: Pietarissa asuneeseen perheeseen syntyi kaksi tytärtä, Anastasie 1893 ja Sophie 1895. Kesällä 1894 syntyi lisäksi kuolleena poika.


title: Anastasia Mannerheim

text: Pojan kuolema oli avioliittoa vaurioittava tekijä. Äiti sulkeutui suruunsa, ja isä pakeni työhön. Liitto ei muutenkaan muodostunut onnelliseksi, sillä Mannerheim ei ollut uskollinen aviomies. Puolisoiden välit alkoivat heiketä jo vuoden 1896 tienoilla. Avioliitto päättyi käytännössä jo vuonna 1902 epäviralliseen asumuseroon. Anastasia Mannerheim oli 1900-luvun alussa puolitoista vuotta sotasairaanhoitajana Punaisen Ristin palveluksessa Venäjän kaukoidässä, jonka jälkeen hän jätti miehensä ja muutti tyttäriensä kanssa Ranskaan ja vuonna 1903 Kiinan kautta Yhdysvaltoihin vieden molemmat lapset mukanaan. Virallisesti kenraali Mannerheim erosi vaimostaan kuitenkin vasta vuonna 1919 Hangon raastuvanoikeuden päätöksellä. Muistelmateoksessaan marsalkka Mannerheim omisti avioliitolleen ja vaimolleen ainoastaan yhden lauseen.


title: Anastasia Mannerheim

text: Mannerheimien tyttäret Anastasie ja Sophie elivät vanhempiensa avioeron jälkeen Britanniassa ja Ranskassa, jonne myös äiti Anastasia oli muuttanut. He pysyivät koko ikänsä naimattomina. Anastasia Mannerheim kuoli 1936 Pariisissa.


title: Ktooniset jumalat

text: Ktooniset jumalat (, maa, maaperä) viittaa kreikkalaisessa mytologiassa maaperästä alkunsa saaviin maanalaisiin jumaluuksiin. Ktooniset jumalat liittyvät manalaan ja ennen kaikkea maan hedelmällisyyteen.


title: Ktooniset jumalat

text: Jotkut ktooniset kultit harjoittivat rituaaliuhreja. Kun uhrina oli eläin, se sijoitettiin joko kuoppaan (bothros) tai maanalaiseen kammioon (megaron), joskin joissakin kreikkalaisiissa ktoonisissa kulteissa käytettiin myös alttereita (bomos) "altar". Uhreja ei yleensä kulutettu polttamalla loppuun, vaan ne lähinnä kypsennettiin ja jaettiin palvojien kesken. Ktoonisia kultteja oli myös Kreikan ulkopuolella eivätkä ne kaikki harrastaneet rituaalisia uhrimenoja, tai vaihtoehtoisesti uhrasivat patsaita tai hedelmiä.


title: Ktooniset jumalat

text: Vaikka Ktooniset jumalat yhdistettiinkin maaperän hedelmällisyyteen, se ei ollut heidän yksinoikeutensa. Myös olympolaiset jumalat huolehtivat jossakin määrin maan kukoistuksesta. Niinpä Demeter ja Persefone huolehtivat molemmat maan hedelmällisyydestä, mutta Demeteria palvottiin normaalisti olympolaisen kultin mukaisesti, kun taas Persefonella oli ktooninen. Kuitenkin ajoittain molempien palvontamenot olivat samanlaisia, ja jossakin myyteissä Demeteriin viitataan olympolaisena.


title: Ktooniset jumalat

text: Jako näiden kahden kultin välillä ei ollutkaan kovin selvä ja tarkkaan rajattu. Erään olympolaiset jumalat kuten Zeus ja Hermes saivat ajoittain ktoonisia uhrilahjoja. Lisäksi eräitä jumaluuksia palvottiin vaikeasti luokiteltavilla menoilla. Tällainen on esimerkiksi Hekate, jolle uhrattiin teiden risteyksissä koiranpentuja.


title: Ktooniset jumalat

text: Ktoonisiksi jumaluuksiksi lasketaan yleensä Hades, Persefone, Gaia, Demeter, Hekate, Iakkhos, Trofonios, Triptolemos, Erinykset sekä kuolleet sankarit.


title: Shadowbane

text: Shadowbane on Wolfpack Studiosin luoma ilmainen tietokoneroolipeli (MMORPG), joka julkaistiin 25. maaliskuuta 2003. Sen pelaamisesta täytyi aluksi maksaa kuukausittain, mutta peli muuttui täysin ilmaiseksi 15. maaliskuuta 2006. Sen kehittäminen myös siirrettiin Stray Bullet Gamesille samana vuonna.


title: Shadowbane

text: Peliä pelataan tyypillisen tietokoneroolipelin tapaan ja siinä on mukana useita rotuja ja hahmoluokkia. Hahmon luonti on myös suunniteltu tarkkaan ja se antaa pelaajalle mahdollisuuden valita hahmonsa tuhansista erilaisista yhdistelmistä.


title: Shadowbane

text: Peli suljettiin lopullisesti 1.7.2009.


title: Mestariluokka

text: Mestariluokka () on David Pownallin näytelmä vuodelta 1983, joka kuvaa säveltäjiä Dmitri Šostakovitš ja Sergei Prokofjev Josif Stalinin inkvisitiossa vuonna 1948. Syytösten esittämisessä Stalinia avustaa Andrei Ždanov. Näytelmässä diktaattori vaatii taiteilijoita säveltämään puolueen linjan mukaista musiikkia ja syyttää heidän edellisiä teoksiaan kansanvastaisiksi.


title: Mestariluokka

text: Näytelmän suomenkielinen kantaesitys tapahtui huhtikuussa 1986 Suomen Kansallisteatterissa. Päärooleissa olivat Pentti Siimes (Stalin), Leif Wager (Prokofjev), Jarno Hiilloskorpi (Šostakovitš) ja Risto Aaltonen (Ždanov).


title: Mestariluokka

text: Näytelmän eräässä kohtauksessa Stalin vaatii Prokofjevia ja Šostakovitšia tuhoamaan kymmeniä ulkomaalaisia äänilevyjä, jotka edustivat "kapitalistista dekadenssia". Näyttelijät käyttivät aitoja vanhoja gramofonilevyjä, jotka he löivät säpäleiksi näyttämöllä. Jossain vaiheessa tuli ongelma, kun teatterin järjestäjät eivät enää löytäneet Helsingistä lisää levyjä näytelmän tarpeisiin. Niitä jouduttiin etsimään antikvariaateista muualta Suomesta. Näytelmä esitettiin yli 200 kertaa, eli levyjä tuhottiin melkoinen määrä. Kerran Leif Wager huomasi näyttämöllä, että hänen kädessään on hänen oma levytyksensä, joka puuttui hänen kokoelmastaan. Hän onnistui säilyttämään levyn ehjänä ja näytännön jälkeen vei sen kotiinsa.


title: Mestariluokka

text: Näytelmä palasi ohjelmistoon Helsingin kaupunginteatterissa elokuussa 2006. Rooleissa olivat Lasse Pöysti (Stalin), Esko Roine (Prokofjev), Asko Sarkola (Šostakovitš) ja Martti Suosalo (Ždanov).


title: Mestariluokka

text: Molemmat Mestariluokan esitykset ohjasi Kurt Nuotio.


title: Dragon Ball Z: Cooler's Revenge

text: Dragon Ball Z: Cooler's Revenge on viides "Dragon Ball Z" -elokuva. Se julkaistiin alun perin 21. heinäkuuta 1991, sarjan jaksojen 99 ja 100 välissä. Elokuvan ohjasi Mitsuo Hashimoto, ja sen jatko-osa on "".


title: Dragon Ball Z: Cooler's Revenge

text: Elokuva alkaa, kun Friezan kuoleman kostoa janoava isoveli Cooler hyökkää maapallolle. Hän hakkaa lähes jokaisen Z-soturin, kunnes Gokun Super Saiyan -voimat tulevat taas esille. Cooler oli saavuttanut viimeisen muotonsa ja alkoi tehdä viimeistelyliikettään nimeltä Super Nova, jolla hän yritti tuhota Gokun ja maan. Mutta Goku selvisi siitä ja hoiti hänet lähettämällä Kamehamehaallan Super Novan takaisin Cooleriin. Cooler lentää Kamehamehan voimasta aurinkoon ja kiroaa itsensä, koska ei tuhonnut Gokua vuosia sitten, kun näki tämän lentävän aluksellaan Maahan.


title: Tanna (yhtye)

text: Tanna oli pudasjärveläinen yhtye, joka oli toiminnassa 1980-luvulla. Tanna perustettiin Dingon kilpailijaksi, mutta suosioltaan se ei loppujen lopuksi yltänyt lähellekään Dingoa. Yhtyeen musiikki on hard rockia kotimaisin sanoituksin. Se oli lyhyen aikaa varsin suosittu Pohjois-Suomessa, ja yhtye saikin lavayleisöä kohtuullisen runsaasti. Eräänä yhtyeen musiikillisena vaikuttimena on pidetty niin ikään pohjoissuomalaista Zero Nine -yhtyettä.


title: Disneyland Paris

text: Disneyland Paris (vuosina 1992–1994 Euro Disney Resort) on lomakeskus 32 kilometriä Pariisista itään Marne-la-Valléen kaupungissa. Lomakeskus sijaitsee RER A4 -paikallisjunan Marne-la-Vallée - Chessy -aseman vieressä. Saman aseman yhteydessä on myös merkittävä TGV-, Thalys- ja Eurostar-junien asema.


title: Disneyland Paris

text: Disneyland avattiin 12. huhtikuuta 1992 toisena The Walt Disney Companyn Yhdysvaltojen ulkopuolelle perustamana Disneyland-teemapuistona Tokio Disneylandin jälkeen. Vuonna 2013 kävijämäärä oli 14,9 miljoonaa. Disneyland Paris on kävijämäärällä mitattuna Euroopan suosituin matkakohde.


title: Disneyland Paris

text: Lomakeskus koostuu kahdesta teemapuistosta Parc Disneyland ja Walt Disney Studios, joissa on yhteensä 60 kohdetta (ajeluita, teattereita yms.) sekä Disney Village -ostos- ja huvittelualueesta, kuudesta teemahotellista, leirintäalueesta ja golfkentästä. Lomakeskus on myös Euroopan suurin puutarha, jonka kastelujärjestelmä kiertelee 5 000 kilometriä pitkänä putkistona ympäri Disneylandia.


title: Disneyland Paris

text: Huvipuistoa ylläpitää Euro Disney S.C.A.


title: Disneyland Paris

text: Suurempi kahdesta teemapuistosta muistuttaa pitkälti Disneylandin, Walt Disney Worldin Magic Kingdomin ja Tokio Disneylandin konseptia. Walt Disney halusi siirtää elokuviensa katsojat tapahtumien keskelle ja Disneylandin tavoite oli tuoda tämä koko perheen ulottuville taaperosta vaariin.


title: Disneyland Paris

text: Disneyland Parcin sisäänkäynnin jälkeen on Main Street -pääkatu, jota pitkin edetään keskusaukiolle satulinnan eteen. Tästä voi valita suunnan Frontierlandiin, Adventurelandiin, Fantasylandiin tai Discoverylandiin.


title: Disneyland Paris

text: Alkuperäisen Disneylandin idea on vahvasti esillä myös Pariisin Disneylandissa. Walt Disney halusi Main Streetin muistuttavan lapsuutensa kotikaupunkia Marcelinea Missourin osavaltiossa. Vaikutteita on nähtävissä myös muista USA:n 1890-luvun kaupunkimiljöistä. Pääkadun nähtävyydet rajoittuvat arkkitehtuuriin, vanhoihin kulkupeleihin kuten puiston ympäri puksuttavaan höyryjunaan, kauppoihin ja Walt's -ravintolaan. Disneyn tyyliin kuului kätkeä ympäristöön erilaisia vitsejä, joita ei välttämättä huomaa ellei varomatta satu seisoskelemaan oikeassa kohdassa.


title: Disneyland Paris

text: "Uudisraivaajien maa" kertoo 1880-luvun kaivoskaupungin traagisen tarinan. Kaupungin nimi "Thunder Mesa", Ukkosvuori tulee joen varrella sijaitsevan kaivosvuoren mukaan. Vieraat pääsevät tutustumaan kultakaivokseen vauhdikkaan kaivosjunan kyydissä. Kaivoksen omistajan Henry Ravenwoodin kartano "Phantom Manor" ja siihen liittyvät kummitusjutut luovat synkän tunnelman. Siipirataslaiva kiertää jokea pitkin Ukkosvuoren ympärillä. Muita nähtävyyksiä ovat ravintolat, kaupat, Pocahontas-leikkipuisto ja rautatieseisake.


title: Disneyland Paris

text: "Seikkailujen maa" on trooppinen puutarha, jonka kasvillisuus on huolella valittu kestämään talven viimat ja kesän helteet ja kuitenkin näyttämään viidakolta ympäri vuoden. Vuoristorata kiertää Indiana Jonesin tutkimaa käärmetemppeliä. Robinssonin haaksirikkoutunut perhe asuu puuhun rakentamassaan kodissa ja aarresaarelta löytyy myös Karibian merirosvojen linnoitus. Muita nähtävyyksiä ovat arabialainen basaari, Aladdin-diodrama, ravintolat ja kaupat.


title: Disneyland Paris

text: "Ruususen linna" (Château de La Belle au bois dormant) kohoaa 45-metrisenä puiston keskeltä ja toimii porttina Fantasylandiin. Linnan kellarissa majailee tulta syöksevä lohikäärme. Linnanpiha muuttuu keskiaikaisesta linnasta Lumikin ja Pinokkion satujen arkkitehtuuriin ja näiden tarinat kerrotaan tarina-ajelulla. Fantasylandissa on joukko pienten lasten laitteita, kuten Dumbo sekä koko perheen veneajelu It's a Small World, jossa sadat eri kulttuureja edustavat nuket laulavat ja tanssivat. Karusellien ja pienten vuoristoratojen lisäksi Fantasylandissa on pensaslabyrintti, ulko- ja sisäteatterit, ravintoloita ja kauppoja.


title: Disneyland Paris

text: Alun perin vuonna 1992 tämä puiston osa oli omistettu visionääreille kuten Jules Verne. Sittemmin tämä teema on kadonnut ja Discoverylandin nähtävyyksiin kuuluu Tähtien Sota simulaattori, Toy Story -hahmo Buzz Lightyearin interaktiivinen ammuskeluajelu, Space Mountain vuoristorata, Kapteeni Nemon sukellusvene, Autopia-autorata, neliulotteinen elokuvateatteri, kauppoja ja pizzeria.


title: Disneyland Paris

text: Elokuvateemainen Walt Disney Studios Park avattiin vuonna 2002. Puistossa vieraili 4,8 miljoonaa kävijää vuonna 2012, ja se on maailman 20. vierailluin teemapuisto. TripAdvisorin käyttäjät äänestivät Studios -puiston Ranskan parhaimmaksi huvipuistoksi vuonna 2015.


title: Disneyland Paris

text: Nähtävyydet:


title: Disneyland Paris

text: Disneyland Parcin sisäänkäynnin yläpuolella sijaitseva hotelli palauttaa mieleen Walt Disneyn rakastamat rautatiet ja niiden pääasemilla sijainneet hotellit. Disneyland hotel on luksusluokan hotelli, jossa on 496 huonetta ja 18 sviittiä, uima-allasosasto ja siihen liittyvät kauneudenhoito- ja hierontapalvelut. Hotellissa on kaksi ravintolaa ja yksi loungebaari. Yläkerrassa sijaitsee Castle Club, jossa sijaitsevat sviitit ja erikoispalveluhuoneet. Hotelli on saanut useita palkintoja ja kunniamainintoja; 2012 Brass Ring Award, 2013 World Travel Award ja 2014 The Best Hospitality Award


title: Disneyland Paris

text: Disney Villagen vieressä sijaitseva hotelli tuo mieleen Manhattanin eri piirteitä. Takapihan luistinrata on kuin Rockefeller Centerissä, hissit kuin Empire State Buildingissa ja etupihalla seisoo tietysti keltainen taksi. Hotellissa on 565 huonetta ja 27 sviittiä sekä kaksi ravintolaa ja baari. Uima-altaalla on allasbaari. Hotellin suunnitteli arkkitehti Michael Graves.


title: Disneyland Paris

text: Lake Disneyn päässä sijaitseva hotelli matkii 1870-luvun Yhdysvaltojen Uuden-Englannin pursiseuran lomakeskusta. Hotelli oli valmistuessaan vuonna 1992 Euroopan suurin ja on yhä Ranskan suurin hotelli. Sen suunnitteli arkkitehti Robert A. M. Stern. Hotellissa on 1 093 huonetta ja 13 sviittiä, kaksi ravintolaa ja kaksi baaria. Sekä ulko- että sisätiloissa on uima-altaat.


title: Disneyland Paris

text: Yhdysvaltain kansallispuistojen hengessä ranskalaisen arkkitehdin Antoine Grumbachin suunnittelema hotelli sijaitsee Lake Disney vieressä, Hotelli Newport Bay Clubin ja Hotel New Yorkin välissä. Valtavassa hotellissa on 1011 huonetta ja 9 sviittiä, kaksi ravintolaa sekä suunnattoman takan ympärillä oleva baari. Uima-allasosasto on erillisessä rakennuksessa. Vuonna 1996 hotellissa oli vakava tulipalo, joka ei kuitenkaan vaatinut uhreja. Hotelli peruskorjattiin 2013.


title: Disneyland Paris

text: Täällä teemana on Yhdysvaltain Villi länsi ja hotellin arkkitehtina toimi Robert A.M. Stern. Cheyenne on kaksikerroksisin puutaloin rakennettu hotellikylä. Huoneita on 1000 ja ravintoloita ja baareja on yksi. Hotelli on aiemmin mainittuja hieman kauempana, mutta kuitenkin kävelymatkan päässä tai vaihtoehtoisesti lomakeskuksen bussimatkan päässä.


title: Disneyland Paris

text: Santa Fe muistuttaa New Mexicon osavaltion erämaamotellia, jossain kohutun Area 51:n takamailla. Huoneita on 1000 ja hotellissa on myös yksi ravintola ja baari. Hotelli sijaitsee Cheyennen vieressä, runsaan kävelymatkan tai bussimatkan päässä. Tämän Pueblo-tyylisen hotellin suunnitteli arkkitehti Antoine Predock. Peruskorjattu 2013.


title: Disneyland Paris

text: Tämä on lomakeskuksen läheisyydessä sijaitseva leirintäalue ja mökkikylä. Alueelta ei ole järjestetty kuljetuksia, joten oma kulkupeli on välttämätön. Mökkejä on yhdellä tai kahdella makuuhuoneella. Leirintäalueella on vastaanottokeskus, josta voi hakea aamiaisen omalle teltalleen tai mökkiin. Lapsille on puuhapaikkoja.


title: Pohjoisranta (Helsinki)

text: Pohjoisranta () on Helsingin Kruununhaan kaupunginosan itäinen ranta ja sitä pitkin kulkeva katu. Se tunnetaan muun muassa Halkolaiturista ("Vedkajen"), joka toimii nykyisin historiallisten puualusten kotipaikkana. Nimensä se on saanut niiltä ajoilta, kun Pohjoisrannan laituri oli vielä puutavaran tuontisatama. Koko Helsingin satama sijaitsi Pohjoisrannassa 1600–1700-luvuilla. Lisäksi Pohjoisrannalta on pengeryhteys Tervasaaren saarelle ja ulkoilualueelle. Pohjoisrantaa reunustavat muun muassa Onni Tarjanteen ja Lars Sonckin sekä Theodor Höijerin suunnittelemat arvorakennukset.


title: Pohjoisranta (Helsinki)

text: Sen jälkeen, kun Pohjoisrannasta Sörnäisten rantatielle johtava Hakaniemen silta vuonna 1961 valmistui, Pohjoisrannasta tuli myös tärkeä liikenneväylä. Yhdessä Esplanadin ja Sörnäisten rantatien kanssa se on osa keskustasta Lahdenväylälle ja Itäväylälle johtavaa pääväylää, joka samalla on osa valtateitä 4 ja 7 sekä Eurooppatietä E75. Katua levennettiin pengertämällä merelle päin 1990-luvun alussa, jolloin aivan rantaan saatiin myös leveä jalankulku- ja pyörätie. Nykyisin kadun keskellä on varsinainen liikenneväylä ja länsireunassa rakennusten edessä puurivillä erotettu erillinen ajorata, jossa vain kiinteistöjen liikenne ja pysäköinti on sallittu.


title: Johannes-passio

text: Johannes-passio on Raamatun Johanneksen evankeliumin kertomukseen (Joh. 18:1−19:42) Jeesuksen kärsimyksistä pohjautuva sävellys, passio. Tunnetuin Johannes-passioista on J. S. Bachin "Johannes-passio". Myös Sofija Gubaidulina on säveltänyt "Johannes-passion".


title: Matteus-passio

text: Matteus-passio on sävellys, joka kuvaa pääsiäisen tapahtumia. Tunnetuin niistä on Johann Sebastian Bachin "Matteus-passio". Myös Melchior Vulpius säveltänyt Matteus-passion, joka oli aikoinaan Suomessa hyvin suosittu.


title: Ernst Stavro Blofeld

text: Ernst Stavro Blofeld (syntymänimeltään Franz Oberhauser) on James Bond -kirjoissa ja elokuvissa esiintyvä kuvitteellinen hahmo. Hän on MI6:n arkkivihollinen ja rikollisjärjestö Spectren johtaja. Blofeld esiintyi ensi kerran kirjassa "Pallosalama" ja elokuvassa "Salainen agentti 007 Istanbulissa". Bond-elokuvissa oli aluksi tapana olla näyttämättä Blofeldin kasvoja, ja häneen viitattiinkin elokuvissa "007 Istanbulissa" ja "Pallosalama" Spectren jäsenenä ”numero 1”. Tästä tavasta luovuttiin pian, ja jo elokuvassa "Elät vain kahdesti" Blofeldin kasvot ja nimi paljastettiin. Parhaiten Blofeldin tunnistaa hänen valkoisesta kissastaan. Austin Powers -elokuvasarjassa esiintyvä Tohtori Paha on parodia Blofeldistä.Elokuvassa "Erittäin salainen" Ernst Stavro Blofeldin nimeä ei mainita, koska hahmon oikeudet olivat elokuvayhtiö Warner Brosilla, joka teki elokuvan "Älä kieltäydy kahdesti". Katsojan annetaan kuitenkin ymmärtää, että kyseessä on Blofeld.


title: Arkas

text: Arkas () oli kreikkalaisessa mytologiassa Zeuksen ja Kalliston poika. Arkaksen kasvattajiksi mainitaan myyteissä sekä Maia että Lykaon. Puolisonsa dryadi Eraton kanssa Arkaalla oli pojat Azan, Afeidas ja Elatos.


title: Arkas

text: Arkadia on nimetty Arkaksen mukaan. Kreikan sana "arktos" tarkoittaa karhua.


title: Arkas

text: Hera muutti Kalliston karhuksi rangaistukseksi tämän lemmenseikkailusta Zeuksen kanssa. Metsästäessään Arkas yritti tietämättään tappaa äitinsä, jota hän ei tunnistanut. Tällöin Zeus asetti heidän molemmat taivaalle Ison karhun ja Pienen karhun tähtikuvioiksi.


title: Arkas

text: Arkaksen äiti Kallisto liittyi Dianan metsästysseurueeseen. Kallisto tuli kuitenkin raskaaksi Zeukselle, mutta salasi peloissaan raskautensa Dianalta. Diana kuitenkin huomasi tämän odottavan lasta Kalliston peseytyessä virrassa, ja raivoissaan siitä, ettei Kallisto ollut säilyttänyt neitsyyttään muutti tämän karhuksi. Tässä muodossa Kallisto synnytti myös Arkaksen.


title: Arkas

text: Hyginus myös mainitsee, että jotkut väittävät Heran muuttaneen Kalliston karhuksi ja käskeneen Dianan tappaa tämän, jonka jälkeen Kallisto olisi asetettu tähdeksi taivaalle. Hän tosin mainitsee vielä toisen version, jossa itse Zeus muuttaa Kalliston karhuksi hämätäkseen vaimoaan Heraa lemmenseikkailultaan, mutta Heran huomatessa tämän ja käskiessä Dianan tappamaan karhun, Zeus asettaa Kalliston turvaan taivaalle. Heran raivostuessa tästä hän pyytää entistä hoitajaansa Tethystä, Okeanoksen puolisoa, olemaan ottamasta Kallistoa vastaan. Niinpä Kallisto (Iso karhu) ja Arkas (Pieni karhu) joutuvat kiertämään taivaalla omalla sirkumpolaarisella radallaan, kun taas muut tähdet saavat laskea horisonttiin meren syliin.


title: Véroia

text: Véroia () eli "Véria" on Kreikan kaupunki ja samanniminen kunta (Δήμος Βέροιας, "Dímos Véroias"), joka sijaitsee Imathian alueyksikössä Keski-Makedonian alueella. Kaupunki on Imathian hallinnollinen keskus. Koko kunnan pinta-ala on 791,4 neliökilometriä ja väkiluku 66 547. Varsinaisen Véroian kaupungin väkiluku on 43 158 (vuonna 2011).


title: Véroia

text: Véroian kaupunki sijaitsee antiikin Beroian (Beroea) paikalla. Tämä oli merkittävä kaupunki 300-luvulta eaa. lähtien osana Makedonian valtakuntaa ja myöhemmin Roomaa vuodesta 168 eaa. Raamatussa Apostolien teoissa Beroia mainitaan paikkana, jossa Paavali ja Silas opettivat. Nykyisen kunnan alueella sijaitsee myös Vergina eli Aigai, joka oli muinaisen Makedonian valtakunnan pääkaupunki.


title: Véroia

text: Rooman keisari Diocletianus teki väkirikkaasta Beroiasta toisen Makedonian provinssin pääkaupungeista. Myöhemmin slaavit valloittivat kaupungin ja vuonna 1391 osmanit, jotka antoivat kaupungille nimen "Kara Ferye". Kreikan valtioon Véroia liittyi vuonna 1912.


title: Véroia

text: Nykyinen Véroian kunta muodostui, kun Véroia, Apóstolos Pávlos, Dovrás, Makedonída ja Vergína yhdistyivät vuoden 2011 alussa Kallikrates-suunnitelman mukaisesti.


title: Véroia

text: Vuoden 2011 kuntauudistuksesta lähtien Véroian kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Véroia

text: Véroiassa on yksi Kreikan suurimpia julkisia kirjastoja. Pienestä huoneesta ja vaatimattomilla varoilla lähtenyt kirjasto on nykyään neljäkerroksinen rakennus, jossa tarjolla huomattava määrä erikoistunutta ja harvinaista kirjallisuutta sekä multimediaa.


title: Véroia

text: Véroia on yksi Kreikan ortodoksisen kirkon piispanistumista.


title: Celestino Caballero

text: Celestino "Pelenchín" Caballero (s. 21. kesäkuuta 1976) on panamalainen nyrkkeilijä. Caballero saavutti WBA-liiton ylemmän kääpiösarjan väliaikaisen maailmanmestaruuden vuonna 2005 ja vahvisti asemansa 2006. Aiemmin urallaan Caballero on saavuttanut mestaruudet Panaman, WBA Fedecentron, WBA Fedelatinin, WBO Latinon, NABA ja WBA Super World superin sarjoissa.


title: Celestino Caballero

text: Caballero otteli WBA:n mestaruudesta Yober Ortegaa vastaan 15. lokakuuta 2005 ja voitti WBA:n väliaikaisen mestaruuden. Liiton varsinaista mestaria Somsak Sithchatchawalia vastaan Caballero pääsi ottelemaan 4. lokakuuta 2006. Caballero voitti ottelun kaatamalla mestarin kolme kertaa kolmannessa erässä. Tultuaan mestariksi Caballero on puolustanut mestaruuttaan voittamalla Ricardo Castillon diskauksella 9 erässä, voittamalla Jorge Laciervan tuomariäänin täysien erien jälkeen, voittamalla Mauricio Pastranan teknisellä tyrmäyksellä 8.erässä, ja voittaen Lorenzo Parran teknisellä tyrmäyksellä päätöserässä. Caballero puolusti mestaruuttaan 18.9.2008 Elvin Mejiaa vastaan voittaen ottelun ensimmäisen erän teknisellä tyrmäyksellä. Seuraavaksi Caballero puolusti titteleitään marraskuussa 2008 ja voitti Steve Molitorin teknisellä tyrmäyksellä ottelun vanhettua neljänteen erään. Caballero jatkoi uraa 30.4.2009 kohdaten Jeffrey Mathebulan. Caballero voitti kamppailun kahden tuomarin nähtyä hänet paremmaksi pistein 116–112.


title: Arseni Jatsenjuk

text: Arseni Petrovytš Jatsenjuk (, s. 22. toukokuuta 1974 Tšernivtsi) on ukrainalainen poliitikko ja ekonomisti. Hän on toiminut Ukrainan pääministerinä maassa vuonna 2014 tapahtuneen vallankumouksen jälkeen.


title: Arseni Jatsenjuk

text: Jatsenjuk on Ukrainan keskuspankin entinen johtaja, entinen talousministeri (27. syyskuuta 2005 – 4. elokuuta 2006) ja ulkoministeri (21. maaliskuuta 2007 – 4. joulukuuta 2007). Hänet valittiin Ukrainan parlamenttiin syyskuun 2007 vaaleissa Meidän Ukrainamme-Kansan itsepuolustuksen listalta ja radan puhemieheksi 4. joulukuuta 2007 Tymošenkon blokin tuella.


title: Arseni Jatsenjuk

text: Verh’ovna Rada erotti Jatsenjukin 12. marraskuuta 2008 opposition Alueiden puolueen alulle panemassa äänestyksessä.


title: Arseni Jatsenjuk

text:
27. helmikuuta 2014 Jatsenjuk nousi Ukrainan viidenneksitoista pääministeriksi. Jotkin tahot pitivät Ukrainan presidentin viransijaiseksi parlamentin puhemiehen paikalta nousseen Turtsinovin valtaanpääsyä Ukrainan perustuslain vastaisena, vaikka puhemies toimiikin lain mukaan tässä tehtävässä presidentin ollessa estyneenä.
Tällöin Jatsenjukin helmikuista nimitystä pääministeriksi myös kyseenalaistettiin. Erityisesti Venäjä ei tuolloin tunnustanut Turtsinovin ja Jatsenjukin hallitusta, vaan yritti lietsoa epäluottamusta maan valtiojohtoa ja päätöksentekoa kohtaan, eikä se myöskään halunnut myöntää Venäjälle paenneen presidentti Janukovitsin erottamista virastaan. Länsivallat ja monet muutkin maat tunnustivat Turtsinovin Ukrainan presidentin virkaa tekevänä hallituksen edustajana sekä Jatsenjukin pääministerinä.


title: Arseni Jatsenjuk

text: Jatsenjukin hallituksen tukena olivat hänen oman Batkivštšyna-puolueensa (Tymošenkon puolue) lisäksi UDAR (Vitali Klytškon puolue), Svoboda ja osa Alueiden puolueen entisiä parlamentaarikkoja Talouskehitys-ryhmässä ja Itsenäinen eurooppalainen Ukraina -parlamenttiryhmät.


title: Arseni Jatsenjuk

text: Heinäkuussa 2014 Jatsenjuk jätti eronpyynnön pääministerin tehtävästä, kun kaksi puoluetta jättäytyi ulos enemmistön liittoutumasta Ukrainan parlamentissa. Parlamentti kuitenkin hylkäsi hänen eronpyyntönsä selvällä enemmistöllä.


title: Arseni Jatsenjuk

text: 26. lokakuuta 2014 järjestetyissä ylimääräissä parlamenttivaaleissa Jatsenjukin johtama Kansanrintama voitti yhteensä 82 parlamenttipaikkaa Ukrainan parlamenttiin. Puolueesta tuli tällöin 423-paikkaisen parlamentin toiseksi suurin. Donbassin sodan takia 27 parlamenttipaikkaa jätettiin tässä vaiheessa täyttämättä alueilta, joissa äänestystä ei päästy järjestämään.


title: Arseni Jatsenjuk

text: Huhtikuussa 2016 Jatsenjuk ilmoitti eroavasa pääministerin tehtävästä.


title: Itabashi

text: Itabashi () on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Arajoen oikealla rannalla Tokion keisarillisen palatsin luoteispuolella ja rajautuu Kitan, Neriman ja Toshiman erillisalueisiin sekä Saitaman prefektuurin Wakōn ja Todan kaupunkeihin. Itabashissa on 560 435 asukasta (vuonna 2017) ja sen pinta-ala on 32,22 neliökilometriä.


title: Itabashi

text: Itabashin erillisalueella on 57 kaupunginosaa, jotka jakautuvat yhteensä 134 osa-alueeseen (). Yhteen kaupunginosaan kuuluu yhdestä yhdeksään osa-aluetta.


title: Manólis Andrónikos

text: Manólis Andrónikos () (23. lokakuuta 1919 – 30. maaliskuuta 1992) oli kreikkalainen arkeologi ja Thessalonikin Aristoteles-yliopiston professori. Andrónikos on kuuluisa löydöksistään Verginasta. Vuonna 1977 hän kertoi löytäneensä Makedonian kuninkaan Filippos II:sen avaamattoman haudan Verginan arkeologiselta alueelta. Andronikoksen löydökset olivat myöhemmin osa kiertävää näyttelyä ”Aleksanteria etsimässä”, jota esitettiin neljässä Yhdysvaltojen kaupungissa 1980–1982. Vaikka Andrónikoksen löydöt ovatkin joka tapauksessa arkeologisesti merkittäviä, historioitsijat eivät kuitenkaan ole päässeet yhteisymmärrykseen siitä, onko hauta todella Filippos II:n.


title: Kvasi-optioarvo

text: Kvasi-optio arvo () on kustannus-hyötyanalyysin käsite, jolla tarkoitetaan odottamisesta saadun informaation arvoa.


title: Kvasi-optioarvo

text: Joskus saattaa olla kannattavaa lykätä jonkin projektin toteuttamista, jos on mahdollista, että lähitulevaisuudessa saadaan lisää hyödyllistä informaatiota. Tämä on erityisesti merkittävää, mikäli projektiin liittyy palauttamattomuutta. Esimerkiksi projekti voi tuhota pysyvästi ainutlaatuisen luonnonympäristön, tai projektiin voidaan joutua sitoutumaan niin pitkäksi aikaa, että vaihtoiset projektit saattavat ehtiä kehittyä paremmiksi vaihtoehdoiksi. Kvasi-optio arvolla tarkoitetaan odottamisesta saadun informaation arvoa.


title: Josephine Tey

text: Josephine Tey oli skotlantilaisen rikoskirjailija Elizabeth Mackintoshin (25. heinäkuuta 1896 Inverness – 13. helmikuuta 1952 Lontoo) käyttämä pseudonyymi.


title: Josephine Tey

text: Teyn dekkarien päähenkilö on Scotland Yardille työskentelevä rikostutkija Alan Grant. Hänen tunnetuimpiin teoksiinsa lukeutuu "Ajan tytär", joka julkaistiin vuonna 1951. Se oli viimeinen hänen elinaikanaan julkaistu romaani, mutta vielä yksi dekkari julkaistiin postuumisti. Josephine Teyn tuotantoon kuuluu myös useita näytelmiä ja muita kuin rikosromaaneja.


title: Josephine Tey

text: Alfred Hitchcockin elokuva "Nuori ja viaton" vuodelta 1937 perustuu hyvin löyhästi Teyn romaanin "A Shilling for Candles" kahteen ensimmäiseen lukuun.


title: Venäjä Eurovision laulukilpailussa

text: Venäjä on osallistunut Eurovision laulukilpailuun vuodesta 1994. Maan paras sijoitus on vuodelta 2008 Dima Bilanin voitettua euroviisut. Venäjän menestys euroviisuissa on aina ollut suhteellisen hyvä. Vuonna 2018 Venäjä tippui ensimmäistä kertaa finaalista.


title: Venäjä Eurovision laulukilpailussa

text: Venäjä on laulanut kolme ensimmäistä kappalettaan venäjäksi. Esityskielen vapautumisen jälkeen laulukieleksi vaihtui englanti. Sen jälkeen kokonaan venäjäksi on laulettu vain vuonna . Vuonna kielenä oli osittain venäjä ja osittain ukraina. Vuonna kielinä ovat udmurtti ja englanti.


title: Venäjä Eurovision laulukilpailussa

text: Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.


title: Venäjä Eurovision laulukilpailussa

text: Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.


title: Venäjä Eurovision laulukilpailussa

text: Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.


title: Venäjä Eurovision laulukilpailussa

text: Ainoastaan finaalissa annetut pisteet näkyvät taulukossa. Venäjä ei osallistunut kilpailuihin vuosina 1998, 1999 ja 2017. Vuonna 1996 Venäjä ei läpäissyt esikarsintakierrosta.


title: Venäjä Eurovision laulukilpailussa

text: Ainoastaan finaalissa annetut pisteet näkyvät taulukossa. Venäjä ei osallistunut kilpailuihin vuosina 1998, 1999 ja 2017. Vuonna 1996 Venäjä ei läpäissyt esikarsintakierrosta. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.


title: Venäjä Eurovision laulukilpailussa

text: Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä.


title: Katsushika

text: Katsushika () on yksi Japanin pääkaupungin Tokion erillisalueista. Se sijaitsee sisämaassa kaupungin itäosassa Tokion keisarillisen palatsin koillispuolella Ara- ja Edojokien välissä ja rajautuu Adachin, Edogawan ja Sumidan erillisalueisiin, Chiban prefektuurin Matsudon kaupunkiin sekä Saitaman prefektuurin Misaton ja Yashion kaupunkeihin. Katsushikassa on 458 634 asukasta (vuonna 2017) ja sen pinta-ala on 34,80 neliökilometriä.


title: Katsushika

text: Katsushikan erillisalueella on 30 kaupunginosaa, jotka jakautuvat yhteensä 155 osa-alueeseen (). Yhteen kaupunginosaan kuuluu yhdestä yhdeksään osa-aluetta.


title: Vittuone

text: Vittuone on kunta Lombardian alueella Milanon metropolikaupungissa Italiassa. Se sijaitsee noin 15 kilometriä länteen Milanon kaupungista. Vuonna 2014 kunnan väkiluku oli 9 038, ja sen pinta-ala oli 5,9 neliökilometriä. Vittuonen naapurinkuntia ovat Arluno, Sedriano, Corbetta ja Cisliano.


title: Jerusalemin heprealainen yliopisto

text: Jerusalemin heprealainen yliopisto (hepreaksi: האוניברסיטה העברית בירושלים, arabiaksi: الجامعة العبرية في القدس) on vanhin ja suurin yliopisto Israelissa. Yliopisto perustettiin vuonna 1918. Ensimmäiseen johtokuntaan kuuluivat mm. Albert Einstein, Sigmund Freud, Martin Buber ja Chaim Weizmann.


title: Jerusalemin heprealainen yliopisto

text: Israelissa on yhteensä kahdeksan yliopistoa. Jerusalemin heprealainen yliopisto kuuluu koko maailman kuuluisimpiin yliopistoihin. Israelin pääministereistä neljä ja nykyinen Israelin presidentti ovat valmistuneet yliopistosta. Yliopistosta on valmistunut monia nobelisteja.


title: Jerusalemin heprealainen yliopisto

text: Vuonna 1892 perustettu Jewish National and University Library on yliopiston suurin kirjasto. Sen heprean kieltä ja juutalaisuutta käsittelevät kokoelmat ovat maailman suurimmat. Kirjasto sisältää noin 5 miljoonaa teosta, joista monet ovat ainutlaatuisia. Näiden on joukossa Albert Einsteinin arkistot ja Maimonideksen kirjoituksia.


title: Jerusalemin heprealainen yliopisto

text: Yliopistolla on neljä kampusta, joista yksi on Rehovotissa. Scopusvuorella itäisessä Jerusalemissa on humanistinen tiedekunta, oikeustieteellinen tiedekunta, Frank Sinatran kansainvälinen opiskelijakeskus ja Harry S. Trumanin rauhantutkimusinstituutti.


title: Jerusalemin heprealainen yliopisto

text: Giv'at Ramissa on luonnontieteellinen tiedekunta. Ein Keremin kampuksella on lääketieteen ja hammaslääketieteen tiedekunnat sekä molekyylibiologian tutkimuskeskus. Rehovotissa on eläinlääketieteellinen ja maatalous-metsätieteellinen tiedekunta.


title: Kita (Tokio)

text: Kita (, ’pohjoinen erillisalue’) on yksi Japanin pääkaupungin Tokion erillisalueista. Se sijaitsee sisämaassa kaupungin pohjoisosassa Ara- ja Sumidajokien varrella Tokion keisarillisen palatsin pohjoispuolella ja rajautuu Adachin, Arakawan, Bunkyōn, Itabashin ja Toshiman erillisalueisiin sekä Saitaman prefektuurin Kawaguchin ja Todan kaupunkeihin. Kitassa on 347 018 asukasta (vuonna 2017) ja sen pinta-ala on 20,61 neliökilometriä.


title: Kita (Tokio)

text: Kitan erillisalueella on 30 kaupunginosaa, jotka jakautuvat yhteensä 113 osa-alueeseen (). Yhteen kaupunginosaan kuuluu yhdestä kahdeksaan osa-aluetta.


title: Recopilación de Leyes de los Reynos de las Indias

text: Recopilación de las Leyes de los Reynos de las Indias (Intioiden koottu lakikokoelma) on kuningas Kaarle II:n käskystä vuonna 1681 julkaistu lakikokoelma. Se käsitteli Espanjan imperiumin siirtomaa-alueita. Sen valmistelutyöt oli toteuttanut Real y Supremo Consejo de las Indias, eli Kuninkaallinen Intioiden Ylin Neuvosto.


text: Recopilación muodostuu hallitsijoiden vuosien mittaan hyväksymistä määräyksistä, joiden jokaisen valmistelu on vaatinut jossakin vaiheessaan laajaa asioihin paneutumista. Kirjeenvaihdon määrää, joka on tarvittu kyseisten lakipykälien laatimiseen, on ollut mittava, samoin kuin silloisten sihteerien ja kirjureiden työn määrä. Teos muodostuu yhdeksästä kirjasta ja se sisältää tuhansia lakeja ja määräyksiä, jotka monesti ovat keskenään ristiriitaisia. Recopilación de las Indiasin edeltäjä ja Espanjan lakeihin suuresti vaikuttanut lakiteos on kuitenkin Alfonso Viisaan, 1200-luvulta peräisin oleva lakiteos Las Siete Partidas, joka on vaikuttanut kaikkiin myöhemmin julkaistuihin espanjalaisen maailman lakeihin.


text: Espanjan kuningas Kaarle II, heikoksi hallitsijaksi mainittu, määräsi toimitettavaksi ja julkaistavaksi nuo Kootut Intioiden Lait. Teoksen neljännen kirjan kymmenennessä luvussa Kaarle II julistaa mielipiteensä vastalauseena Uudessa Maailmassa tuolloin vallinneelle järjestyksenpidolle. Tuo Kaarle II:n julistus on hengeltään kuningatar Isabellan testamentin kaltainen. Recopilaciónin valmistelutyöt oli toteuttanut Real y Supremo Consejo de las Indias, eli Kuninkaallinen Intioiden Ylin Neuvosto. Recopilación muodostuu hallitsijoiden vuosien mittaan hyväksymistä määräyksistä ja laeista, joiden valmistelu on vaatinut jossakin vaiheessaan laajaa asioihin paneutumista. Kirjeenvaihdon määrää, joka on tarvittutuhansien lakipykälien laatimiseen ja kokoamiseen, on ollut mittava. Recopilación de las Indiasin edeltäjä ja Espanjan lakeihin suuresti vaikuttanut lakiteos on kuitenkin Alfonso Oppineen, 1200-luvulta peräisin oleva lakiteos Las Siete Partidas, joka on vaikuttanut kaikkiin myöhemmin julkaistuihin espanjalaisen maailman lakeihin.


title: Ursula Ranin

text: Silja Katri Ursula Ranin (s. 1953) on suomalainen varatuomari ja diplomiekonomi. Ranin on toiminut tuomarin tehtävissä vuosina 1981–1984, Nokian lakimiehenä vuosina 1984–1992 ja Nokian lakiasiainjohtaja vuosina 1992–2005. Ranin kuitenkin erosi Nokian palveluksesta vuonna 2005 vähän ennen kuin hänen nykyinen miehensä Olli-Pekka Kallasvuo nimitettiin yhtiön toimitusjohtajaksi.


title: Ursula Ranin

text: Ursula Ranin on ollut naimisissa kiinteistövälitysfirma Igglo Oy:n toimitusjohtajan Mikko Raninin kanssa, ja avioliitosta on kaksi tytärtä.


title: Ursula Ranin

text: Ranin on UPM-Kymmenen hallituksen jäsen. Ranin oli myös Finnairin hallituksen jäsen, mutta joutui lähtemään ns. stay-bonuksista nousseen kohun jälkeen 2012.


title: Kōtō

text: Kōtō () on yksi Japanin pääkaupungin Tokion erillisalueista. Se sijaitsee kaupungin itäosassa Tokionlahden rannalla Sumida- ja Arajokien suulla Tokion keisarillisen palatsin itäpuolella ja rajautuu Chūōn, Edogawan, Minaton ja Sumidan erillisalueisiin. Kōtōssa on 509 471 asukasta (vuonna 2017) ja sen pinta-ala on 40,16 neliökilometriä.


title: Kōtō

text:
Kōtōn erillisalueella on 45 kaupunginosaa, jotka jakautuvat yhteensä 155 osa-alueeseen (). Yhteen kaupunginosaan kuuluu yhdestä yhdeksään osa-aluetta.
Kōtō sijaitsee suureksi osaksi Tokionlahden täyttömaalla. Osa Odaiban alueesta, Ariaken uusi rantakaupunginosa sijaitsee Kōtōssa. Odaibassa Kōtōn alueella on myös suuri Tokion kansainvälinen näyttelykeskus ("Tokyo Big Sight").


title: Qatarin vaakuna

text:
Qatarin vaakunassa on laiva, palmu ja kaksi sapelia. Vaakuna on otettu käyttöön vuonna 1978.
Vaakunan laiva symboloi kalastusta. Teksti دولة قطر vaakunassa tarkoittaa Qatarin valtiota.


title: Luhtikylä

text: Luhtikylä on Orimattilan kylä, joka sijaitsee Länsi-Orimattilassa.


title: Luhtikylä

text: Luhtikylä on saanut nimensä kylää halkovan Luhdanjoen eli Porvoonjoen latvauoman tulvamaista, luhdasta. Kylä on todennäköisesti asutettu Hollolasta käsin, sillä historiatietojen mukaan Hollolan läheisillä kylillä oli joen varressa omat luhtaniittynsä karjan kesälaitumiksi. Kylän asutus vakiintui 1500- ja 1600-luvuilla pysyväksi. Kun Orimattila vuonna 1636 erotettiin omaksi kirkkopitäjäkseen, Luhtikylässä oli kaksi taloa, mikä tilanne jatkui 1700-luvulle.


title: Luhtikylä

text: Luhtikylä rajoittuu seuraaviin Orimattilan kyliin: idässä on Viljaniemi ja Niemenkylä, kaakossa Mallusjoki, etelässä Henna, lounaassa Keituri ja lännessä Tuorakka. Pohjoinen raja on yhteinen Hollolan Herralan kylän kanssa.


title: Luhtikylä

text: Luhtikylä sijaitsee hyvien liikenneyhteyksien varrella. Kylän itäpuolitse kulkevat Lahden oikorata ja Nelostie. Lahteen on matkaa 18 km.


title: Luhtikylä

text: Jukolan viesti kilpailtiin Luhtikylässä vuonna 1962.


title: Luhtikylä

text: Luhtikylän koulu on perustettu 1869, ja se on yksi Suomen vanhimpia yhä toiminnassa olevia kansakouluja. Koulun perustamiseen myötävaikutti vahvasti Orimattilan kirkkoherra Johan Granholm. Ensimmäiset vuodet koulua käytiin rusthollari Tuiskusen kotona, kunnes koulurakennus valmistui Viljaniemeen 1876. Vuonna 1888 Luhtikylään rakennettiin oma koulu. Koulut yhdistettiin 1990-luvulla.


title: Luhtikylä

text: Luhtikylän koulussa on kolme opettajaa ja siellä toimii peruskoulun 1-6 luokat. Nykyinen koulurakennus on rakennettu v. 2000.


title: Luhtikylä

text: Luhtikylässä toimii aktiivinen kyläseura, Luhtikylän Nuorela ry., joka on perustettu nuorisoseurana 1902. Yhdistys järjestää kyläläisille harrastustoimintaa ja erilaisia tapahtumia, mm. urheilukilpailuja, liikuntavuoroja ja iltamia. Yhdistyksen omistama ja ylläpitämä talo "Nuorela" urheilukenttineen sijaitsee kylän eteläpuolella.


title: Luhtikylä

text: Ampuja Huvi Tuiskunen (1872-1930) oli kotoisin Luhtikylästä. Hän oli Suomen ensimmäinen ampujamestari voitettuaan v. 1907 järjestetyt kisat Hämeenlinnassa. Tuiskunen osallistui olympialaisiin kaksi kertaa, 1908 Lontoossa ja 1912 Tukholmassa. Rihlattujen tarkkuuskiväärien ja niiden patruunoiden tuonti Suomen Suuriruhtinaskuntaan oli tuolloin kielletty, ja ne piti salakuljettaa maahan, mikä vaikeutti harjoittelua. Huvi Tuiskusen parhaat sijoitukset 300 metrin vapaakivääriammunnassa ovat joukkueammunnan 5. sija Tukholmassa ja henkilökohtainen 37. sija Lontoossa. Huvi Tuiskunen oli kotiseuturakas ja vietti paljon aikaa Luhtikylässä, mm. hänen kaikki lapsensa merkittiin ulkoseurakuntalaisina Orimattilaan. Hänen rakennuttamansa ja arkkitehti Lars Sonckin suunnittelema huvila sijaitsee yhä Luhtikylässä Luhdanjoen rannassa.


title: Luhtikylä

text: Kirjailija Selma Anttila syntyi Luhtikylässä kyläseppä Helanderin perheeseen 16.12.1867. Hänen romaaninsa "Pyryn perhe" sijoittuu kirjailijan kotikylään ja kertoo hänen esivanhemmistaan.


title: Luhtikylä

text: Kauppias Niilo Helander syntyi Luhtikylässä kyläseppä Helanderin perheeseen 8.5.1865. Heinolaan siirtynyt varakas kauppias perusti Niilo Helanderin säätiön, joka jakaa apurahoja ja palkintoja tieteen ja taiteen tekijöille.


title: Stora Mossen

text: Stora Mossen on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Suurin osa alueen rakennuskannasta on omakotitaloja. Ensimmäinen asemakaava Stora Mossenin alueelle tehtiin vuonna 1926. Nykyisen nimensä kaupunginosa sai vuonna 1934. Stora Mossenissa asuu nykyisin noin 1500 ihmistä; se on maa-alaltaan 0,65 neliökilometriä.


title: Olovslund

text: Olovslund on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Kaupunginosa on saanut nimensä siellä sijaitsevasta torpasta. Siellä sijaitsee myös yksi Nockebybanan-pikaraitiotien pysäkeistä. Olovslundissa on asukkaita noin 530, ja kaupunginosa on maa-alaltaan 0,27 neliökilometrin suuruinen.


title: Ulvsunda

text: Ulvsunda on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Kaupunginosaa rajaavat Riksbyn, Ulvsunda industriområden, Tranebergin, Alvikin ja Stora Mossenin kaupunginosat. "Ulvsunda" on yksi Tukholman vanhimpia paikannimiä. Nykyisin siellä on asukkaita noin 2000, ja maa-alaltaan kaupunginosa on 0,85 neliökilometrin suuruinen.


title: Ulvsunda

text: Kaupunginosassa sijaitsee Ulvsundan linna.


title: Ulvsundan linna

text: Ulvsundan linna () on linna Ruotsin pääkaupungissa Tukholmassa Ulvsundan kaupunginosassa.


title: Ulvsundan linna

text: Linnan rakennutti vuosina 1640–1647 sotamarsalkka Lennart Torstensson. Rakennusta muutettiin 1670-luvulla arkkitehti Nicodemus Tessin vanhemman suunnitelmien mukaan. Linnan nykyinen, myöhäis-empiretyylinen ulkonäkö on peräisin 1830-luvulta, jolloin muutostyöt suunnitteli Axel Nyström. Rakennuksessa toimi vuosina 1906–1972 Tukholman maakäräjäkunnan ylläpitämä heikkomielisten hoitokoti. Sistustus on pääosin säilynyt 1600-luvun tyylisenä, vaikka joitakin esineitä on myyty Nordiska museetille.


title: Ulvsundan linna

text: Nykyisin linnassa on hotellihuoneita, ja siellä järjestetään konferensseja ja juhlia.


title: Höglandet

text: Höglandet on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Aluetta alettiin asuttaa pääosin 1920- ja 1930-luvulla. Vuonna 1934 alueesta tuli oma kaupunginosansa, ja sai nimensä Höglandstorgetin mukaan. Höglandet on myös yksi Nockebybanan-pikaraitiotien pysähdyspaikoista. Siellä asuu noin 1400 asukasta, ja maa-alaltaan se on 0,44 neliökilometrin suuruinen.


title: Kallisto (mytologia)

text: Kallisto (, "kaunein") oli kreikkalaisessa mytologiassa Lykaonin tytär tai mahdollisesti Artemiksen nymfi.


title: Kallisto (mytologia)

text: Hera muutti Kalliston karhuksi rangaistukseksi tämän lemmenseikkailusta Zeuksen kanssa. Suhteesta syntyi Arkas, joka metsästäessään kohtasi tietämättään äitinsä ja yritti tappaa tämän. Tällöin Zeus asetti heidän molemmat taivaalle Ison karhun ja Pienen karhun tähtikuvioiksi.


title: Kallisto (mytologia)

text: Kallisto liittyi Dianan seurueeseen, koska molemmat jakoivat intohimon metsästykseen. Kallisto tuli kuitenkin raskaaksi Zeukselle, joka vietteli Kalliston Artemikseksi tekeytyen. Kallisto salasi peloissaan raskautensa Dianalta. Diana kuitenkin huomasi tämän odottavan lasta Kalliston peseytyessä virrassa, ja raivoissaan siitä, ettei Kallisto ollut säilyttänyt neitsyyttään, muutti tämän karhuksi. Tässä muodossa Kallisto synnytti Arkaksen.


title: Kallisto (mytologia)

text: Hyginus myös mainitsee, että jotkut väittävät Heran muuttaneen Kalliston karhuksi ja käskeneen Dianan tappaa tämän, jonka jälkeen Kallisto olisi asetettu tähdeksi taivaalle. Hän tosin mainitsee vielä toisen version, jossa itse Zeus muuttaa Kalliston karhuksi hämätäkseen vaimoaan Heraa lemmenseikkailultaan, mutta Heran huomatessa tämän ja käskiessä Dianan tappamaan karhun, Zeus asettaa Kalliston turvaan taivaalle. Heran raivostuessa tästä hän pyytää entistä hoitajaansa Tethystä, Okeanoksen puolisoa, olemaan ottamasta Kallistoa vastaan. Niinpä Kallisto (Iso karhu) ja Arkas (Pieni karhu) joutuvat kiertämään taivaalla omalla sirkumpolaarisella radallaan, kun taas muut tähdet saavat laskea horisonttiin meren syliin.


title: Henri Hirvikoski

text: Henri Hirvikoski (s. 26. elokuuta 1986 Nokia) on suomalainen kilpauransa päättänyt koripalloilija, pelipaikaltaan heittävä takamies tai pieni laitahyökkääjä.


title: Henri Hirvikoski

text: Hirvikoski pelasi Korisliigaa Namika Lahdessa, Porvoon Tarmossa ja Kauhajoen Karhussa. Ennen Korisliiga-uraansa Hirvikoski on pelasi viisi kautta koripallon I-divisioonaa kasvattajaseurassaan BC Nokiassa.


title: Henri Hirvikoski

text: Hirvikoski saavutti SM-hopeaa kaudella 2006–2007 pelatessaan Namika Lahden riveissä. Hän pelasi Suomen alle 20-vuotiaiden maajoukkueessa 12 maaottelua.


title: Henri Hirvikoski

text:
Hirvikoski päätti kilpauransa kevääseen 2018, jolloin BC Nokia hävisi pronssiottelun Helsinki Seagullsille.
Urheilulehti kuvaili Hirvikoskea tämän lopettaessa uransa 191-senttiseksi laituriksi, jonka pelilliset ansiot olivat kovassa ja ärhäkässä puolustuspelaamisessa. Kolmen pisteen heitoissaan Hirvikoski oli tarkka muttei muuten hyökkäyspäässä erityisen näkyvä pelaaja.


title: Dale Chihuly

text: Dale Patrick Chihuly (s. 20. syyskuuta 1941) on yhdysvaltalainen lasitaiteilija.


title: Dale Chihuly

text: Chihuly syntyi Tacomassa ja valmistui siellä high schoolista. Hän menetti nuorena isänsä, joka menehtyi sydänkohtaukseen sekä veljensä Georgen, joka kuoli onnettomuudessa Floridassa. Chihuly pääsi vuonna 1959 University of Puget Soundiin, mutta siirtyi pian Washingtonin yliopistoon Seattleen.


title: Dale Chihuly

text: Chihuly oli vuonna 1971 mukana perustamassa Pilchuck Glass Schoolia. Hän menetti vuonna 1976 näön toisesta silmästään auto-onnettomuuden seurauksena.


title: Dale Chihuly

text: Chihulyn töistä on pysyviä kokoelmia useissa museoissa eri puolilla Yhdysvaltoja sekä Victoria and Albert Museumissa, Lontoossa. Tuotantoa on esitelty myös kansainvälisissä näyttelyissä.


title: Erik Palmstedt

text: Erik Palmstedt (s. 16. joulukuuta 1741 Tukholma – 12. kesäkuuta 1803) oli ruotsalainen arkkitehti. Häntä pidetään erityisesti kustavilaisen tyylin taitajana.


title: Erik Palmstedt

text: Palmstedt opiskeli kaupunginarkkitehti J. E. Carlbergin koulussa. Hänestä tuli varakaupunginarkkitehti vuonna 1773. Vuonna 1791 hän sai professorin arvonimen, ja alkoi työskennellä Ruotsin kuninkaallisessa taideakatemiassa. Vuonna 1802 hänet ylennettiin akatemian arkkitehtuuriosaston rehtoriksi. Vuonna 1781 Palmstedtista tuli kuninkaallisen musiikkiakatemian jäsen.


title: Erik Palmstedt

text: Ensimmäiset rakennukset Tukholmaan itsenäisenä arkkitehtina Palmstedt suunnitteli jo 19-vuotiaana. Rakennuksissa on ranskalaissävytteisiä piirteitä, ja myös vaikutteita J. F. Blondelilta ja G. M. Oppenortilta. Vuonna 1767 Palmstedt sai tehtäväkseen suunnitella yhden tärkeimmistä rakennuksistaan, Tukholman Börshusetin, joka yhdistelee kustavilaista tyyliä ja rokokoo-tyyliä.


title: Erik Palmstedt

text: Vuosina 1778–1780 Palmstedt teki ekskursion Roomaan ja Pariisiin, jonka aikana hän tutustui monumentaalirakennusten uusiin muotivirtauksiin. Roomassa hän tutustui myös antiikin arkkitehtuuriin. Palattuaan takaisin Ruotsiin hän alkoi työskennellä Gripsholmin linnan parissa Kustaa III:n pyynnöstä. Sen jälkeen hän muun muassa suunnitteli Uudellamaalla sijaitsevan Mustion linnan yhdessä turkulaisen Christoffer Friedrich Schröderin kanssa. Samoihin aikoihin sen rakentamisen kanssa aloitettiin myös Palmstedtin suunnitteleman Perintöruhtinaan palatsin rakennustyöt.


title: Erik Palmstedt

text: Vuonna 1784 Palmstedt meni naimisiin Hedvig Gustava Robsahmssonin kanssa. Heidän poikansa Carl Palmstedt työskenteli Jöns Jacob Berzeliuksen kanssa ja perusti Chalmersin teknillisen korkeakoulun.


title: Kantáran linna

text: Kantáran linna () sijaitsee Kyproksen saarella Pohjois-Kyproksen turkkilaisen tasavallan alueella.


title: Kantáran linna

text: Linna rakennettiin 900-luvulla Kyrenian vuoristoalueelle, noin 600 metrin korkeuteen suojaamaan Bysantin valtaan tuolloin kuulunutta Kyprosta arabeilta. Kuningas Rikhard Leijonamieli valloitti Kyproksen ja samalla Kantáran linnan vuonna 1191.


title: Kantáran linna

text: Nykyisin linna on nähtävyys, jonka kävijämäärä lisääntyy koko ajan Pohjois-Kyproksen rajanylittämisen helpotuttua vuonna 2004.


title: Agneta Ehrensvärd

text: Brita Agneta Ehrensvärd (s. 23. maaliskuuta 1949 Tukholma) on ruotsalainen näyttelijä ja ohjaaja. Hän kuuluu maineikkaaseen Ehrensvärdin aatelissukuun.


title: Meguro

text: Meguro () on yksi Japanin pääkaupungin Tokion erillisalueista. Se sijaitsee sisämaassa kaupungin eteläosassa Tokion keisarillisen palatsin lounaispuolella ja rajautuu Ōtan, Setagayan, Shibuyan ja Shinagawan erillisalueisiin. Megurossa on 275 809 asukasta (vuonna 2017) ja sen pinta-ala on 14,67 neliökilometriä.


title: Meguro

text:
Meguron erillisalueella on 27 kaupunginosaa, jotka jakautuvat yhteensä 88 osa-alueeseen (). Yhteen kaupunginosaan kuuluu kahdesta kuuteen osa-aluetta.
Meguro on pääasiassa asuin- mutta myös diplomaattialuetta, ja erillisalueella onkin 15 suurlähetystöä tai konsulaattia. Alueella sijaitsevat myös Tokion teknillinen yliopisto ja Tokion yliopiston Komaba-kampus.


title: Ehrensvärd

text: Ehrensvärd ['ä:rensvä:rd] on ruotsalainen aatelissuku. Se on alun perin kotoisin Saksan Stralsundista.


title: Ehrensvärd

text: Suvun varhaisimpana jäsenenä pidetään Peter Schäfferiä, joka toimi Turun läänin jalkaväenrykmentissä. Hänen poikansa Johan Jakob Schæffer aateloitiin vuonna 1717 nimellä Ehrensvärd.


title: Big Fish

text: Big Fish on vuonna 2003 ensi-iltansa saanut Tim Burtonin ohjaama yhdysvaltalainen fantasia-/draamaelokuva.


title: Big Fish

text: "Big Fishin" löyhästi Daniel Wallacen romaaniin perustuvan käsikirjoituksen teki John August. Elokuva sai neljä Golden Globe -ehdokkuutta. Lisäksi Danny Elfmanin elokuvamusiikki oli ehdolla Oscarin saajaksi.


title: Big Fish

text:
Elokuvassa kuvataan kuolevan päähenkilö Edward Bloomin värikäs elämäntarina. Häntä näyttelee nuorena Ewan McGregor ja ikääntyneenä Albert Finney. Bloomin poikaa, Williä, esittää Billy Crudup ja vaimo Sandraa nuorena Alison Lohman, ikääntyneenä Jessica Lange. Jotkin osat ovat varsin mielikuvituksellisia, ja elokuvassa nähdään myös jättiläis-Karlin roolissa jättikasvuisuudestaan tunnettu Matthew McGrory.
Myös julkisuudessa tunnettu Miley Cyrus esiintyy sivuosassa elokuvassa, käyttäen nimeä Destiny Cyrus. Hänen näyttelijäuransa alkoi Big Fishistä.


title: Big Fish

text: Poikansa Willin (Billy Crudup) hääjuhlissa Edward Bloom (vanhana Albert Finney, nuorena Ewan McGregor ja lapsena Perry Waltson) kertoo tarinaa, jonka hän on kertonut vuosien saatossa jo useita kertoja: sinä päivänä, kun Will syntyi, Edward oli kalastamassa jättimäistä, saavuttamattomissa olevaa kalaa käyttäen syöttinä omaa vihkisormustaan. Williä hänen isänsä tarina harmittaa, ja hän kertookin vastavihitylle vaimolleen Joséphinelle (Marion Cotillard), ettei pysty luottamaan isäänsä, koska tämä ei ole koskaan puhunut sanaakaan totta. Williä huolestuttaa myös se ajatus, että hänelle saattaa siunaantua aivan yhtä vaikea suhde omien tulevien lastensa kanssa. Willin ja hänen isänsä suhde muuttuu lopulta niin kireäksi, etteivät he puhu toisilleen kolmeen vuoteen. Kun isän terveys alkaa sitten heiketä, Will ja raskaana oleva Joséphine palaavat takaisin Alabamaan. Lentokoneessa Will muistelee isänsä kertomusta siitä, miten tämä uhmasi lapsena suota ja tapasi noidan, joka näytti tälle lasisilmänsä kautta tämän oman kuoleman. Sen seurauksena Edward tiesi, ettei maailmassa ollut mitään, mitä hänen tarvitsisi pelätä.


title: Big Fish

text: Edward jatkaa pitkien tarinoidensa kertomista väittäen, että hän vietti lapsena kolme vuotta sidottuna omaan vuoteeseensa, sillä hänen kehonsa kasvoi liian nopeasti. Myöhemmin hänestä tuli menestyksekäs urheilija. Lopulta Ashtonin kaupunki kävi liian pieneksi hänen kasvavalle kunnianhimolleen, joten hän lähti pois yhdessä väärinymmärretyn Karl-nimisen jättiläisen (Matthew McGrory) kanssa. Edward löytää salaisen Spectren kaupungin, jonka asukkaat ovat ystävällisiä ja kävelevät paikasta toiseen paljain jaloin. Edward lähtee kaupungista, sillä hän ei halua asettua vielä aloilleen, mutta lupaa nuorelle Jenny-nimiselle tytölle (Hailey Anne Nelson) palaavansa vielä jonain päivänä. Karl ja Edward pestautuvat sirkukseen. Edward työskentelee ilman palkkaa, sillä hän on luvannut tehdä tirehtööri Amos Callowaylle (Danny DeVito) töitä vastineeksi siitä, että tämä kertoo hänelle joka kuukausi jotain uutta hänen rakastamastaan tytöstä (Edward rakastui tyttöön heti ensi silmäyksellä). Kolme vuotta myöhemmin Edward on saanut tietää tytöstä vain mitättömiä pikkuasioita, mutta asiat saavat käännöksen, kun hän huomaa Amosin olevan todellisuudessa ihmissusi. Kun Edward kieltäytyy vahingoittamasta Amosia tämän ollessa suden hahmossa, Amos kertoo Edwardille vastapalvelukseksi, että Edwardin rakastetun nimi on Sandra Templeton (nuorena Alison Lohman, vanhana Jessica Lange) ja että tyttö opiskelee Auburnin yliopistossa.


title: Big Fish

text: Edward saa tietää, että Sandra on kihloissa Don Pricen (David Denman) kanssa, joka on myös kotoisin Ashtonin kaupungista. Sandra vannottaa Edwardia olemaan tappelematta Donin kanssa, mutta Don pieksee Edwardin saatuaan kuulla tämän tunteista Sandraa kohtaan. Sen seurauksena Sandra päättää heidän kihlauksensa ja rakastuu Edwardiin. Myöhemmin Edward paljastaa Donin kuolleen nuorella iällä sydänkohtaukseen tämän istuessa vessanpöntöllä. Edwardin toipuessa selkäsaunastaan hänet värvätään armeijaan ja lähetetään sitten Korean sotaan. Edward laskeutuu laskuvarjolla vastapuolen joukkoja viihdyttävään teatteriin, varastaa tärkeitä dokumentteja ja taivuttelee tanssijoina työskentelevät siamilaiskaksoset Pingin ja Jingin (Ada ja Arlene Tai) auttamaan hänet takaisin Yhdysvaltoihin lupaamalla tehdä kaksosista siellä tähtiä. Kotimatkallaan Edward ei onnistu saamaan yhteyttä kehenkään, joten armeija julistaa hänet kuolleeksi. Sen seurauksena kotiin palanneen Edwardin mahdollisuudet saada töitä vaikeutuvat, ja hänestä tulee kiertelevä kauppias. Edward tapaa Spectren kaupungista kotoisin olevan runoilija Norther Winslowin (Steve Buscemi) jälleen ja auttaa tätä tahtomattaan ryöstämään jo konkurssissa olevan pankin. Edward ehdottaa Winslowille, että tämä hankkisi töitä Wall Streetiltä. Myöhemmin Winslow kiittää Edwardia neuvoista lähettämällä tälle 10 000 dollaria, joilla Edward hankkii itselleen unelmakodin.


title: Big Fish

text: Will ei vieläkään vaikutu isänsä tarinoista, vaan vaatii saada tietää totuuden. Edward kuitenkin selittää olevansa luonteeltaan tarinankertoja. Will löytää Spectren ja tapaa vanhentuneen Jennyn (Helena Bonham Carter), joka kertoo hänelle Edwardin pelastaneen kaupungin konkurssilta ostamalla koko kaupungin huutokaupassa ja rakentamalla sen sitten uudelleen entisiltä tuttaviltaan saamansa rahallisen avun turvin. Kun Will palaa kotiin, hän saa tietää isänsä saaneen sairauskohtauksen ja joutuneen sairaalaan. Will käy tapaamassa isäänsä, joka on nyt vain osaksi tajuissaan eikä pysty puhumaan kovinkaan paljon. Koska Edward ei enää pysty kertomaan tarinoita, hän pyytää Williä kertomaan, miten kaikki päättyy. Will tekee työtä käskettyä: He pakenevat yhdessä sairaalasta ja menevät joelle, missä kaikki Edwardin tapaamat ihmiset hyvästelevät hänet. Will kantaa isänsä jokeen, ja tästä tulee se, mikä tämä on aina ollut: hyvin suuri kala. Sitten Edward kuolee tietäen, että hänen poikansa ymmärtää viimein hänen rakkautensa tarinankerrontaan. Hautajaisissa Will tapaa useita isänsä epätavallisia ystäviä, mukaan lukien Amosin, Karlin, Pingin ja Jingin sekä Norther Winslowin. Will käsittää isänsä tarinoiden olleen totta, joskin liioiteltuja. Isä oli muun muassa tehnyt Karlista jättiläisen (tämä on oikeasti noin 2,3 metriä pitkä) ja Pingistä ja Jingistä siamilaiset kaksoset, vaikka he olivat vain tavalliset kaksoset. Kun Willin oma poika syntyy, Will jatkaa isänsä tarinoita. Hän huomauttaa, että hänen isästään tuli lopulta osa omia tarinoitaan, minkä johdosta tästä tuli kuolematon.


title: Selma Anttila

text: Selma Maria Anttila (o.s. Helander, ent. Andelin; 16. joulukuuta 1867 Orimattila – 15. toukokuuta 1942 Helsinki) oli suomalainen kirjailija.


title: Selma Anttila

text: Antilan vanhemmat olivat seppä Karl Henrik Helander ja Ulrika Abrahamintytär Eerola. Hänen puolisonsa vuodesta 1893 oli kustannusvirkailija ja suomentaja Werner Anttila, ent. Andelin. Anttila suoritti tyttökoulun 1886 ja jatko-opiston 1889. Hän toimi Helsingissä Kansankodin ekonomina, Sörnäisten kansankirjaston hoitajana ja kansakoulunopettajana vuoteen 1893 sekä Tampereen kansakoulun jatkokurssin johtajana 1894–1903. Anttila oli yhteiskunnallisesti aktiivinen, ja hän perusti mm. Tampereen lastenseimen ja toimi Suomen Naisyhdistyksen sihteerinä. Lisäksi hän oli Suomen Rauhanliiton sekä Tampereen Näyttämöyhdistyksen perustajajäseniä.